Normes d'Organització i Funcionament del Centre (NOFC 2020) | CES Joan Maragall\nLlistat de les modificacions\nDescripció de les modificacions\nAdaptació del RGI a NOFC\nNova oferta educativa i annex 1\nNova oferta educativa i annex 2.\nNova oferta educativa i annex 3.\nNous articles i annexos de protocols\nNova oferta educativa. Art 2\nAnnex 4 Protecció de Dades\nCapítol 1r. Definició del Centre\nCapítol 2n. El model educatiu del Centre\nCapítol 3r. La comunitat educativa del Centre\nÒRGANS DE GOVERN I GESTIÓ DEL CENTRE\nCapítol 1r. L’entitat titular del Centre\nCapítol 2n. Òrgans de govern i de direcció unipersonals\nCapítol 3r. Òrgans col·legiats\nCapítol 4t. Càrrecs de direcció de departaments transversals, de coordinació educativa i gestió administrativa\nCoordinació Departament d’Atenció a Alumnes amb NEE\nCoordinació de la formació a l’empresa\nCoordinació Projectes Educatius Europeus\nCoordinació Edició Revista Frónesis\nCàrrecs de Coordinació Educativa\nEl coordinador de cicle\nCapítol 5è. Càrrecs de suport.\nEl coordinador de riscos laborals\nORGANITZACIÓ DE L’ACCIÓ EDUCATIVA ESCOLAR\nCapítol 1r. Programació, realització i avaluació de la tasca educativa\nCapítol 2n. L’acció docent dels professors\nCOMPONENTS DE LA COMUNITAT EDUCATIVA\nCapítol 1r. Els alumnes\nCapítol 2n. Els personal docent\nCapítol 3r. Els pares i mares d’alumnes\nCapítol 4t. El personal d’administració i serveis\nGESTIÓ DE LA CONVIVÈNCIA ESCOLAR\nCONVIVÈNCIA POSITIVA: DRETS I DEURES DELS MEMBRES DE LA COMUNITAT EDUCATIVA.\nCapítol 1r. Normes de convivència del centre\nCapítol 2n. Normes d’organització i funcionament del centre\nCapítol 3r. Normes per al personal del centre\nProtocol contra l’assetjament en el si de l’empresa\nProtocol de reclamació de notes\nProtocol de sortides i viatges\nProtocol de gestió econòmica\nProtocol de pràctiques professionals\nProtocol de faltes lleus i greus\nLa renovació constant de l’escola fa que les seves estructures internes i els criteris que regeixen el seu funcionament ordinari s’hagin d’actualitzar periòdicament.\nEn les circumstàncies actuals, les disposicions legals bàsiques que incideixen directament en l’elaboració de les NOFC de les escoles privades concertades són les següents:\nLa Llei 12/2009, de 10 de juliol, d'educació i el seu desplegament normatiu:\nel Decret 102/2010, de 3 d'agost d'autonomia dels centres educatius\nel Decret 39/2014, de 25 de març, pel qual es regulen els procediments per definir el perfil i la provisió dels llocs de treball docents\nTenint en compte tot això, heus aquí les parts de què consta les NOFC del nostre centre:\nEl Títol preliminar presenta la definició del centre, recull molt esquemàticament els elements bàsics del seu model educatiu i defineix la comunitat educativa. Així s’introdueix el continguts dels títols següents.\nL’organització del centre, pel que fa als òrgans de govern i gestió, està descrita amb detall en el Títol primer. El criteri que en determina el contingut és la concepció participativa de la gestió del centre, i s’hi concreta el camp d’acció de cada un dels òrgans de govern unipersonals i dels òrgans de govern col·legiats.\nL’organització de l’acció educativa ocupa els quatre capítols del Títol segon.\nAquí, s’hi descriu com el centre s’organitza per elaborar, aplicar i avaluar un projecte curricular que asseguri l’oferta d’una educació integral que inclogui el creixement de totes les dimensions de la persona de l’alumne.\nEn el Títol tercer dediquem un capítol a cada un dels sectors de la comunitat educativa, fent veure que tots insereixen la seva acció en el conjunt del treball escolar per tal de fer efectiu el model educatiu del centre.\nEn el Títol quart dediquem un capítol a la gestió de la convivència en el centre, incorporant la mediació en la resolució pacífica de conflictes per tal d’afavorir la millora permanent del clima escolar i de garantir l’efectivitat en l’exercici dels drets de l’alumnat i el compliment dels seus deures.\nFinalment, en el Títol cinquè dediquem tres capítols referents a la convivència positiva en el centre i els drets i deures dels membres de la comunitat educativa.\nL’elaboració d’aquest reglament ha estat impulsada i coordinada pel titular del centre, i hi han intervingut els òrgans de participació de la comunitat educativa segons les respectives competències.\nEl Centre d’Estudis Joan Maragall és una escola d’estudis secundaris ubicada al C/ Guifré, 300 del barri del Progrés de Badalona, el qual està visquent des de l’any 2002 una profunda transformació, en tant que l’antiga àrea industrial ha esdevingut un barri residencial amb nous serveis i planificació urbanística.\nEl Centre d’Estudis Joan Maragall, amb més de quaranta anys d’experiència en els estudis de Formació Professional, segueix amb la voluntat de continuar preparant estudiants i professionals qualificats a través de la proposta educativa que ofereixen els Batxillerats, els Cicles Formatius de Grau Mitjà, Cicles Formatius de Grau Superior, els PFIs i l’ensenyament en modalitat semipresencial a travès de la plataforma online, de tal manera que, servint-nos de l’experiència prèvia i del coneixement dels interessos personals dels nostres alumnes i de les seves famílies, i de les necessitats de l’empresa, l’equip de professors treballa per un projecte en comú que permet establir el grau necessari de coherència entre la demanda externa (món laboral, requeriments acadèmics) i les necessitats de l’alumnat.\nEl titular del centre té subscrit concert educatiu amb la Generalitat de Catalunya, obligant-se a la gratuïtat de l’ensenyament en els nivells de Cicles Formatius de Grau Mitjà i els Batxillerats, tret d’aquells serveis o activitats que no contempla la financiació que atorga l’Administració i que són acceptades lliurament per les famílies en el moment de formalitzar la matrícula dels seus fills.\nLa titularitat de l’escola assumeix la màxima i última responsabilitat envers el govern del Centre : Administració i tasca educativa que es desenvolupa en el Centre segons els termes establerts per la normativa de referència.\nS’imparteixen els següents nivells educatius en modalitat semipresencial:\nTambé s’oferten el servei d’assessorament i de reconeixement d’aprenentatges assolits i certificats de professionalitat.\nS’imparteixen els nivells educatius que s’indiquen a continuació en modalitat presencial:\nCicle Formatiu de Grau Mitjà de Gestió Administrativa (1r i 2n curs)\nCicles Formatiu de Grau Mitjà de Cures Auxiliars d’Infermeria (1 curs torn de matí i 1 curs torn de tarda)\nCicle Formatiu de Grau Mitjà de Conducció d’Activitats Físiques en el Medi Natural (1r curs)\nCicle Formatiu de Grau Mitjà d’Emergències Sanitàries (1r curs) (a partir del curs 2019-20)\nCicle Formatiu de Grau Superior d’Ensenyament i Animació Físico-Esportives (1r curs -2018-19 i 2n curs ; 2n curs a partir de 2019-20)\nCicle Formatiu de Grau Superior de Condicionament Físic (1r curs) (a partir de 2019-20)\nCicle Formatiu de Grau Superior d’Integració Social(1r curs i 2n curs)\nCicles Formatiu de Grau Mitjà de Cures Auxiliars d’Infermeria (1 curs)\nCicle Formatiu de Documentació Sanitària (1r curs i 2n curs)\nCicle Formatiu de Grau Superior d’Administració i Finances (1r i 2n curs)\nCicle Formatiu de Grau Superior de Promoció d’Igualtat de Gènere (1r i 2n curs)\nCicle Formatiu de Grau Superior d’Estètica Integral i Benestar(1r i 2n curs)\nTé el Número de codi 08034916 en el Registre del Departament d’Ensenyament de la Generalitat de Catalunya, i gaudeix de la personalitat jurídica que li atorguen les lleis.\nEls ensenyaments impartits i serveis oferts en el centre s’ajusten a la legislació vigent i a les disposicions reglamentàries publicades pel Govern de la Generalitat, en particular als decrets que estableixen els currículums de les etapes educatives que l’escola imparteix, tal com s’especifica:\nBatxillerat: A primer i segon curs continua sent vigent el Decret 142/2008, d'ordenació dels ensenyaments de batxillerat, amb l'obligatorietat de cursar una matèria comuna d'opció pròpia de cada modalitat, tant a primer curs com a segon, per ajustar-se als requeriments normatius.\nTambé, per als centres educatius sostinguts amb fons públics, és vigent el Decret 150/2017, de 17 d'octubre, de l'atenció educativa a l'alumnat en el marc d'un sistema educatiu inclusiu.\nD'acord amb la normativa vigent, els alumnes que finalitzin segon de batxillerat el juny del 2019 mantenen les condicions del curs 2017-2018 pel que fa a l'obtenció del títol, el qual s'obté amb la superació de totes les matèries cursades.\nFormació Professional: Cicles formatius desplegats a partir de la Llei orgànica 2/2006, de 3 de maig, d'educació (LOE), i del Decret 284/2011, d'1 de març, i del Decret 28/2014, de 4 de març, d'ordenació general dels ensenyaments professionals d'arts plàstiques i disseny, i de modificació del Decret 284/2011, d'1 de març, d'ordenació general de la formació professional inicial.\nLa denominació de cada cicle formatiu, el currículum, la durada màxima i mínima de cada un dels mòduls professionals, l'organització, l'estructura i les hores mínimes que cal fer de Formació en Centres de Treball (FCT) s'estableixen en els decrets o ordres que despleguen el currículum de cada cicle formatiu, les referències normatives dels quals es poden consultar a l’apartat Formació professional al web de la XTEC.\nFormació profesional en alternança: La Resolució ENS/1204/2012, de 25 de maig, d'organització de la formació en alternança en els ensenyaments de formació professional inicial, preveu dues modalitats:\nEn alternança simple, que combina el temps de formació en el centre educatiu i el temps d'activitat dels alumnes a l'empresa sense que comporti el reconeixement acadèmic del temps d'activitat a l'empresa en condició de treballadors assalariats.\nEn alternança amb formació dual, que combina el temps de formació en el centre educatiu i el temps d'activitat dels alumnes a l'empresa i comporta el reconeixement acadèmic dels aprenentatges assolits pels alumnes en l'activitat que facin en condició de treballadors assalariats, becaris o voluntaris.\nEn finalitzar el segon trimestre del primer curs, la formació en alternança s'ofereix a tots els alumnes matriculats en un cicle formatiu que previsiblement podran passar de curs. En aquest cas, cal que els convenis establerts amb les empreses o entitats assegurin el nombre de places suficients per a tots els alumnes del grup classe que, previsiblement, compliran aquesta condició.\nDins del marc d'un conveni entre el centre educatiu i l'empresa, l'alternança també pot oferir:\nOferta per a un col·lectiu singular, d'acord amb els articles del 53 al 55 del Decret 284/2011, d'1 de març, d'ordenació general de la formació professional inicial. En els centres públics, l'admissió d'aquests alumnes es fa mitjançant una resolució específica de la Direcció General de Formació Professional Inicial i Ensenyaments de Règim Especial.\nServei per reconeixement acadèmic individual, a petició de l'empresa. Les empreses que contractin persones en formació i aprenentatge poden elaborar un pla de formació orientat a la consecució de la titulació, o part de la titulació, corresponent.\nL'empresa ha de demanar al centre de formació professional l'assessorament sobre el reconeixement acadèmic dels aprenentatges que la persona en formación podria adquirir a l'empresa, a partir del pla de formació/treball individual.\nEl centre ha de proposar a l'empresa un itinerari de qualificació i formació individualitzat que estigui integrat per: En el centre educatiu, la formació s'ha de fer segons la modalitat presencial o no presencial que tingui autoritzada per al cicle formatiu.\nEl centre educatiu ha de facilitar, a l'empresa o l'entitat, les dades corresponents a la formació associada a aquesta modalitat de conveni.\nFormació en entorn laboral, per la realització d'una part de les unitats formatives o mòduls professionals en un entorn laboral, per al grup sencer d'alumnes del cicle, d'acord amb l'article 52 del Decret 284/2011, d'1 de març, d'ordenació general de la formació professional inicial. L'empresa o entitat col·laboradora ha de posar a disposició les seves instal·lacions i el personal formador, d'acord l'article 52.c del Decret 284 /2011, d'1 de març, d'ordenació general de la formació professional inicial.\naccions de reconeixement acadèmic de l'experiència laboral\nla matriculació al centre educatiu del curs sencer o de les unitats formatives o crèdits necessaris per a la compleció de la formació.\nProgrames de formació i inserció: desenvolupament i aplicació Resolució ENS/94/2018, de 22 de gener.\nServei d'assessorament i servei de reconeixement acadèmic dels aprenentatges a la formació professional Resolució ENS/1492/2015, de 26 de juny.\nEl caràcter propi del centre reuneix els requisits establerts en la normativa vigent de referència, i tots els membres de la comunitat educativa el coneixen i l’accepten com a descripció del model educatiu que l’escola ofereix a la societat en el marc de la llibertat d’ensenyament.\nAquestes NOFC han estat elaborades en fidelitat al caràcter propi del centre, les lleis orgàniques vigents i les disposicions que les desenvolupen.\nEL MODEL EDUCATIU DEL CENTRE\nEl model d’educació integral està descrit en el document que expressa el caràcter propi del centre, el projecte educatiu i en els projectes curriculars i en el respecte al que preveuen els currículums establerts pel Govern de la Generalitat de Catalunya.\nL’escola és oberta a tothom qui desitja l’educació que s’hi imparteix, defuig qualsevol discriminació i s’ofereix a la societat com una comunitat en la qual tothom és acceptat i tothom pot dialogar, escoltar i ser escoltat, i tots els qui hi participen se’n senten corresponsables.\nLA COMUNITAT EDUCATIVA DEL CENTRE\nLa comunitat educativa és fruit de la integració harmònica de tots els estaments que intervenen en l’escola: titularitat, alumnes, personal docent, pares d’alumnes i personal d’administració i serveis.\nLa configuració del centre com a comunitat educativa es manifesta sobretot en la comunió de criteris en el treball conjunt d’elaboració, aplicació i avaluació del Projecte Educatiu i en la participació corresponsable de tots els estaments en la gestió i la tasca educativa del centre.\nL’entitat titular és responsable d’expressar i donar continuïtat als principis que defineixen l’educació que l’escola imparteix (Caràcter Propi), i vetlla per la cohesió de tots els qui col·laboren en la marxa del centre.\nEls alumnes són els principals protagonistes del propi creixement, intervenen activament en la vida de l’escola segons les exigències de l’edat, i hi assumeixen responsabilitats proporcionades a llur capacitat.\nEl personal docent constitueix un sector fonamental de la comunitat educativa, i juga un paper decisiu en la vida del centre.\nOrienta i ajuda els alumnes en el procés educatiu i complementa així l’acció formativa dels pares.\nEl personal d’administració i serveis realitza tasques i assumeix responsabilitats molt diverses, totes al servei de la comunitat educativa i en col·laboració amb l’entitat titular, la direcció del centre, el personal docent, els alumnes i les famílies.\nEl consell escolar és l’òrgan de govern representatiu de la comunitat educativa, i la seva composició garanteix que la titularitat, la direcció, el personal docent, els pares i mares d’alumnes, els alumnes i el personal d’administració i serveis tinguin ocasió de corresponsabilitzar-se de la gestió global del centre.\nL’ENTITAT TITULAR DEL CENTRE\nL’entitat titular de l’escola CENTRE D’ESTUDIS JOAN MARAGALL és, l’empresa resideix al Carrer Guifré 300 de Badalona 08912.\nLes funcions pròpies de l’entitat titular en relació amb el centre escolar són les següents:\nEstablir el caràcter propi del centre, posar-lo en coneixement de la comunitat educativa, del Departament d’Ensenyament de la Generalitat de Catalunya i de les famílies que manifesten interès a sol·licitar-hi plaça per als seus fills, i garantir-ne el respecte i promoure la seva aplicació.\nDecidir l’autorització o modificació dels ensenyaments existents o d’altres de nous.\nDecidir la subscripció dels concerts amb l’Administració Educativa i promoure la seva modificació o extinció.\nExercir la direcció global del centre, és a dir, garantir el respecte al caràcter propi del centre i assumir en última instància la responsabilitat de la gestió, especialment a través de l’exercici de facultats decisòries en relació amb la proposta d’estatuts i el nomenament i cessament dels òrgans de direcció pedagògica i administrativa i del professorat.\nEn concret, nomenar el representant de l’entitat titular en el centre, el director i l’administrador, sense perjudici de les funcions que la Llei assigna al consell escolar.\nAssumir la responsabilitat última en la gestió econòmica i en la contractació del personal, i establir les relacions laborals corresponents.\nRespondre davant l’Administració del compliment de tot el que prescriu la legislació vigent respecte als centres concertats.\nL’entitat titular podrà designar també representants ocasionals quan ho consideri oportú.\nEl titular, té la potestat d’assistir a les reunions de l’equip directiu, del consell escolar i del claustre de professors sempre que ho consideri oportú.\nEl titular del centre presideix l’equip directiu i participa en les reunions del Consell Escolar sempre que s’hi hagin de tractar temes de la seva competència.\nLes funcions del titular del centre són les següents:\nOstentar habitualment la representació del centre davant tot tipus d’instàncies civils i davant els diferents sectors de la comunitat educativa.\nSignar el concert amb l’Administració educativa amb vista al sosteniment del centre amb fons públics, d’acord amb la legislació vigent.\nPromoure l’estudi del caràcter propi del centre per part de la comunitat educativa, fer-ne la interpretació oficial i vetllar perquè sigui aplicat correctament en el treball escolar.\nImpulsar i coordinar el procés de constitució del consell escolar, i renovar-lo cada dos anys i comunicar-ne la composició al Departament d’Ensenyament de la Generalitat.\nRespondre de la marxa general del centre, sense detriment de les facultats que la Llei o aquest reglament confien a d’altres òrgans de govern unipersonals o col·legiats.\nAssumir la responsabilitat de l’elaboració i eventual modificació de les normes de funcionament, i proposar-lo a l’aprovació del consell escolar.\nPresidir l’equip directiu, o bé delegar aquesta funció en el director del centre, i participar en les reunions del claustre de professors.\nDesignar els òrgans unipersonals que han de formar part de l’equip directiu del centre.\nDesignar el personal docent que hagi d’incorporar-se en la plantilla del centre. En les etapes concertades informarà i tindrà en compte els criteris de selecció acordats amb el consell escolar.\nFormalitzar els contractes de treball amb el personal i presentar a l’Administració educativa les incidències referents a les nòmines del pagament delegat corresponents al personal docent de les etapes concertades.\nAprovar, a proposta del director del centre, la distribució de les hores lectives i les hores no lectives del personal docent, d’acord amb el conveni col·lectiu vigent.\nPromoure la qualificació professional dels directius, i del personal docent i d’administració i serveis del centre, amb la col·laboració del director.\nResponsabilitzar-se del procés d’admissió dels alumnes que sol·licitin plaça en el centre, i informar-ne el consell escolar.\nSupervisar la gestió econòmica del centre, presentar el pressupost anual i la rendició de comptes a l’aprovació del consell escolar, i proposar al mateix consell les directrius per a la programació i el desenvolupament de les activitats complementàries, les activitats extraescolars i els serveis escolars.\nSol·licitar autorització de l’Administració educativa, previ acord del consell escolar, per a les percepcions econòmiques corresponents a les activitats complementàries dels alumnes de les etapes concertades.\nProposar a l’aprovació del consell escolar les percepcions econòmiques corresponents a les activitats extraescolars i als serveis escolars de les etapes concertades, i comunicar-ne l’aprovació a l’Administració educativa.\nParticipar, quan s’escaigui, en la comissió de conciliació.\nComplir i fer complir les lleis i disposicions vigents en el marc de les seves competències.\nSubstituir el director del centre, o nomenar un suplent, en cas d’absència prolongada del primer.\nOrganitzar i coordinar el treball del personal d’administració i serveis.\nExercir la prefectura de tot el personal adscrit al centre.\nRealitzar les contractacions d’obres, serveis i subministraments, així com autoritzar les despeses d’acord amb el pressupost del centre, ordenar els pagaments i visar les certificacions i documents oficials del centre.\nEl director del centre és el responsable de dirigir i coordinar el conjunt de les activitats acadèmiques de les diferents etapes educatives, sense perjudici de les competències reservades al titular i al consell escolar del centre.\nEl director presideix el consell escolar i el claustre de professors, i forma part de l’equip directiu.\nLes funcions del director del centre són les següents:\nConvocar i presidir el consell escolar, el claustre de professors i els actes acadèmics propis del centre.\nPromoure i coordinar l’elaboració del projecte educatiu i la programació general del centre, i vetllar pel seu compliment i per la seva contínua actualització.\nPromoure i dirigir l’elaboració de la documentació acadèmica del centre i assumir la responsabilitat de la seva gestió amb el Departament d’Ensenyament.\nExercir com a cap del personal docent del centre en la programació i realització de l’acció educativa escolar.\nSignar les certificacions i els documents acadèmics del centre, excepte quan la normativa vigent ho reguli d’una altra manera.\nExecutar els acords dels òrgans col·legiats en l’àmbit de les seves competències i donar-ne la informació adient als diversos sectors de la comunitat educativa d’acord amb el titular.\nResoldre els assumptes de caràcter greu plantejats en el centre en matèria de disciplina d’alumnes.\nParticipar, amb el titular del centre, en la selecció del personal docent.\nPromoure i coordinar la renovació pedagogicodidàctica del centre i el funcionament dels equips docents, amb la col·laboració de l’equip directiu.\nVetllar pel compliment del calendari escolar, de l’horari lectiu del personal docent i dels alumnes, de l’ordre i disciplina dels alumnes, amb la col·laboració de l’equip directiu i del cap d’estudis i coordinadors dels diferents nivells educatius.\nDesignar els tutors de curs, prèvia consulta als coordinadors de nivells.\nAutoritzar les sortides culturals, els viatges dels alumnes.\nComplir i fer complir les normes vigents relatives a l’organització acadèmica del centre i al desplegament dels currículums de les diferents etapes.\nImpulsar la col·laboració amb les famílies, amb institucions i amb òrgans que facilitin la relació del centre amb l’entorn i fomentar un clima escolar que afavoreixi l’estudi i el desenvolupament de les actuacions que propiciïn una formació integral en coneixements i valors dels alumnes.\nAfavorir la convivència en el centre, garantir la mediació en la resolució de conflictes i imposar les mesures disciplinàries que corresponguin als alumnes, en compliment de la normativa vigent.\nAquelles altres funcions que li delegui l’Entitat Titular del Centre.\nEl director és nomenat per l’Entitat titular del centre, previ acord amb el consell escolar. L’acord del consell serà adoptat per majoria absoluta dels seus membres.\nEn cas de desacord, l’entitat titular del centre proposarà una terna de professors al consell escolar, i aquest designarà el que hagi de ser nomenat director del centre. L’acord serà adoptat per majoria absoluta en la primera i segona votació, o per majoria relativa en la tercera.\nEl director del centre ha de posseir la titulació bàsica requerida per a impartir la docència en alguna de les etapes educatives impartides a l’escola.\nEl nomenament del director del centre serà per quatre anys, i podrá ser renovat. El cessament del director del centre abans d’acabar el termini requerirà l’acord entre la institució titular i el consell escolar del centre.\nEn cas d’absència prolongada del director del centre, el titular, d’acord amb l’equip directiu, exercirà les funcions del primer per si mateix o a través d’un altre membre de l’equip directiu designat a l’efecte.\nSi el director ha de causar baixa durant un període de temps molt prolongat, el titular del centre requerirà l’aprovació del consell escolar per a la designació del substitut temporal.\nÉs qui, reunint les condicions i títols acadèmics exigits per la legislació, respon del desenvolupament del quadre pedagògic del centre.\nEl o la cap d'estudis és nomenat/da per la direcció del centre, per un període no superior al del mandat de la direcció, entre el professorat amb més de cinc anys d’antiguitat al centre, com a mínim, per un curs sencer.\nSón funcions específiques del cap d’estudis:\nDur a terme l’elaboració de l’horari escolar i la distribució dels grups, de les aules i altres espais docents segons la naturalesa de l’activitat acadèmica, escoltant el claustre.\nVetllar pel desenvolupament de les activitats establertes en els horaris d’alumnes i del professorat, preveure l’atenció de l’alumnat en cas d’absència del professorat i controlar-ne les incidències. Assegurar el servei d’Ensenyament/Aprenentatge (guàrdies de professorat).\nSubstituir la directora en cas d’absència.\nPlanificar i elaborar el calendari de les juntes d’avaluació del curs.\nPlanificar i elaborar l’horari i distribució de les convocatòries extraordinàries.\nProgramar totes les reunions dels òrgans de govern i de coordinació cada curs escolar.\nElaborar les Guies del Professor i de l’Alumne en col·laboració amb les Coordinadacions Pedagògiques de cada cicle.\nPresentar els resultats educatius al claustre i elaborar-ne l’estadística.\nImpulsar la participació de l’alumnat, delegats i delegades i representants, a la vida del centre.\nElaborar el calendari del curs en col·laboració amb les Coordinacions Pedagògiques de cada cicle.\nParticipar en les reunions de l’equip directiu i aportar-hi la informació i responsabilitzar-se de l’execució dels acords presos referents a l’etapa.\nCol·laborar amb el director del centre en la designació dels coordinadors de cicle i els tutors de curs i, si s’escau, en la coordinació dels departaments didàctics.\nProposar per a la seva aprovació, les activitats de formació permanent de l’equip docent.\nCoordinar la programació i la realització de les activitats complementàries, les sortides, les activitats culturals, les festes i celebracions i l’esbarjo.\nAquelles altres funcions que li siguin encarregades per la directora o atribuïdes per disposicions del Departament d’Ensenyament.\nEl nomenament del cap d’estudis serà per quatre anys i podrà ser renovat. No obstant això, per raons objectives i amb l’acord del director del centre, el titular pot decidir el cessament del cap d’estudis.\nEn cas d’absència prolongada del cap d’estudis, el director anomenarà un substitut amb carácter provisional.\nEl secretari és designat pel titular del centre d’acord amb el director i forma part de l’equip directiu del centre.\nEstendre les certificacions i els documents oficials del centre amb el vist-i-plau del director/a.\nVetllar pel manteniment i conservació del centre i les seves instal·lacions, mobiliari i equipament, d’acord amb les indicacions del director/a i de les disposicions vigent.\nEl consell escolar és l’òrgan de govern col·legiat representatiu de la comunitat educativa del centre i exerceix les seves funcions en el respecte als drets dels alumnes i llurs pares, personal docent, personal d’administració i serveis i entitat titular.\nEl director del centre, que el presideix.\nTres representants de la entitat titular del centre, designats per la mateixa entitat.\nQuatre representants del personal docent, elegits pel claustre en votació secreta i directa en la forma que s’indicarà més endavant.\nQuatre representants dels pares d’alumnes: elegits en votació secreta i directa pels pares dels alumnes del centre.\nDos representants dels alumnes.\nUn representant del personal d’administració i serveis, elegit en votació secreta i directa.\nA les deliberacions del consell escolar podran assistir, amb veu però sense vot, els altres òrgans unipersonals del centre quan s’hagin de tractar temes de la seva competència.\nIntervenir en el procés de designació i cessament del director del centre.\nIntervenir en l’establiment dels criteris de selecció i en l’eventual acomiadament dels professors del centre, en la forma que s’indicarà més endavant.\nGarantir el compliment de les normes generals d’admissió d’alumnes.\nConèixer la resolució de conflictes disciplinaris i vetllar perquè s’atenguin a la normativa vigent. Quan les mesures disciplinàries adoptades pel director corresponguin a conductes de l’alumnat que perjudiquin greument la convivència en el centre, i a instància de pares o tutors, el consell escolar podrá revisar la decisió adoptada i, si fa al cas, proposar les mesures oportunes.\nAprovar, a proposta del titular del centre, el pressupost anual pel que fa als fons provinents de l'Administració i a les quantitats autoritzades, la rendició de comptes i les directrius per a la programació i el desenvolupament de les activitats complementàries, les activitats extraescolars i els serveis escolars.\nAprovar i avaluar la programació general del centre i la memòria que l’equip directiu elaborarà cada any.\nAprovar, a proposta del titular del centre, les percepcions econòmiques dels pares d’alumnes per al desenvolupament de les activitats educatives complementàries i, quan calgui, sol·licitar-ne l’autorització de l’Administració educativa a través del titular del centre.\nAprovar, a proposta del titular del centre, les percepcions econòmiques dels pares d’alumnes corresponents a les activitats extraescolars i els serveis escolars.\nAprovar els criteris per a la participació de l’escola en activitats culturals, esportives, recreatives, visites, viatges i, com també les relacions amb altres centres, a proposta de l’equip directiu del centre.\nAprovar les Normes d’Organització i Funcionament de Centre a proposta del titular del centre.\nSupervisar la marxa general del centre en els aspectos administratius i docents.\nProposar mesures i iniciatives que afavoreixin la convivència en el centre, la igualtat entre homes i dones i la resolució pacífica de conflictes en tots els àmbits de la vida personal, familiar i social.\nDesignar una persona del mateix consell escolar o claustre de professors que impulsi mesures educatives que fomentin la igualtat real i efectiva entre homes i dones.\nEl director del centre convoca i presideix les reunions del consell, i designa el secretari d’actes.\nEl president prepararà i farà distribuir la convocatòria amb l’ordre del dia de la reunió i la documentació oportuna almenys amb una setmana d’anticipació.\nEl consell escolar restarà constituït quan hi participi la meitat més un dels seus membres amb dret a vot.\nEl president del consell podrà invitar altres membres de l’equip directiu a participar en les reunions quan s’hi hagin de tractar temes de la seva competència.\nEl consell escolar estudiarà els diversos temes de l’ordre del dia amb l’ajuda de la documentació oportunament preparada pel titular, el director del centre i l’equip directiu, segons el tema de què es tracti.\nSi un membre del consell proposa de tractar algun tema no inclòs en l’ordre del dia de la reunió, caldrà l’acceptació de dos terços dels assistents a la reunió.\nEn la primera reunió del curs escolar l’equip directiu del centre sotmetrà a la consideració del consell la programació general del centre (pla anual).\nEl secretari del consell redactarà l’acta de la reunió i en dipositarà còpia en la secretaria del centre.\nSi no és membre del consell, el titular del centre podrá participar habitualment en les reunions, però no intervindrà en les votacions.\nEls membres del consell hauran de guardar secret sobre aquells temes o processos de deliberació que el president determini.\nEl consell escolar podrà crear comissions, a proposta del director del centre, per tractar els temes que es determinin.\nEl consell escolar es reunirà en sessió ordinària dos cops al llarg del curs: a l’inici de les activitats lectives del curs escolar i una altra a mitjans o final de curs.\nEn sessió extraordinària, el consell es reunirà sempre que el seu president ho consideri oportú, i també a proposta de la institució titular del centre o d’una tercera part dels membres del consell.\nPer a l’elecció o designació dels membres del consell escolar i la posterior constitució d’aquest òrgan col·legiat representatiu de la comunitat educativa, se seguiran les normes de procediment establertes pel titular del centre, en el respecte a la normativa publicada pel Departament d’Ensenyament.\nEl consell escolar es renovarà cada dos anys per meitats, d’acord amb el procediment que el Departament d’Ensenyament estableixi i sense perjudici que es cobreixin les vacants produïdes durant aquest període.\nLa vacant produïda per baixa d’un representant del personal docent, dels pares d’alumnes, dels alumnes o del personal d’administració i serveis serà coberta per la persona que, en les eleccions respectives, hagi tingut més vots després de les que ja siguin membres del consell.\nPer assegurar que tota la comunitat del centre hi estigui representada s’elegirà el representat del personal docent més votat de cada nivell educatiu (Batxillerat, Cicles Formatius de grau mitjà, Cicles Formatius de Grau Superior i PFIs).\nPer assegurar que que tota la comunitat del centre hi estigui representada s’elegirà el representant dels pares més votat de cada nivell educatiu (Batxillerat, Cicles Formatius de grau mitjà, Cicles Formatius de Grau Superior i PFIs).\nPer assegurar que tota la comunitat del centre hi estigui representada s’elegirà el representant dels alumnes més votat de Batxillerat, Cicles Formatius de grau mitjà i Cicles Formatius de Grau Superior. Un d’ells ocuparà una de les places assignades als representants del titular.\nQuan un assumpte de la competència del consell s’hagi de tractar amb caràcter d’urgència i no hi hagi possibilitat de convocar la reunió, l’equip directiu assumirà el tema i prendrà la decisió oportuna. En la primera reunió el president n’informarà el consell escolar i sotmetrà a la ratificació del consell la decisió adoptada.\nEl claustre de professors és l’òrgan de govern col·legiat format per la totalitat del personal que imparteix docència en el centre.\nEl director del centre presideix el claustre de professors.\nQuan es tractin temes que afectin tant sols a una part del professorat el director del centre podrà delegar la presidència en els caps d’estudis o el coordinador del nivell afectat.\nLes funcions del claustre de professors, són les següents:\nAprovar els projectes curriculars d’etapa, a proposta de l’equip directiu del centre.\nRebre informació sobre la programació de la tasca realitzada pels equips docents, i vetllar per la coherència i continuïtat dels continguts de les diverses àrees d’aprenentatge.\nAprovar els criteris d’avaluació i els criteris de promoció dels alumnes al llarg de les diferents etapes educatives impartides en el centre, a proposta de l’equip directiu.\nProposar a l’equip directiu del centre i als equips de coordinació d’etapa iniciatives en l’àmbit de l’experimentació pedagògica i impulsar-ne la realització.\nProposar i debatre temes de formació permanent i d’actualització pedagògica i didàctica.\nParticipar en l’elaboració i aplicació dels documents acadèmics de planificació i gestió del centre (Projecte Educatiu, Progamació General Anual del Centre, Memòria Anual...)\nCol·laborar en l’avaluació del centre realitzada per l’equip directiu i analitzar i valorar-ne els resultats.\nElegir els representants dels professors en el consell escolar del centre d’acord amb el procediment indicat en l’article següent.\nLes sessions plenàries del claustre de professors seguiran les normes de funcionament que s’indiquen a continuació:\nEl president del claustre convocarà i presidirà les reunions i designarà el secretari. La convocatòria, la farà amb una setmana d’anticipació a la data de la reunió, i hi adjuntarà l’ordre del dia.\nEl claustre de professors restarà vàlidament constituït quan hi participin dos terços dels seus membres.\nSi el titular del centre no imparteix docència en cap de les etapes podrá participar en les reunions del claustre, però no intervindrà en les votacions.\nEl president del claustre podrà invitar experts en temes educatius a participar en les reunions en qualitat d’assessors.\nEl claustre tendirà a prendre les decisions per consens. Quan s’escaigui, els acords es prendran per majoria absoluta dels seus membres, i les votacions seran secretes. En cas d’empat, el vot del president serà decisiu. En les eleccions dels representants per al consell escolar bastarà la majoria simple.\nLes reunions seguiran l’ordre del dia, i si un professor proposés de tractar altres temes de la competència del claustre seria necessària l’acceptació de dues terceres parts dels assistents.\nEl secretari del claustre aixecarà acta de la reunió, que haurà de ser aprovada en la reunió següent i tindrà el vist i plau del president.\nSempre que convingui, a criteri de l’equip directiu, les sessions plenàries del claustre de professors seran precedides per reunions diferenciades de les seccions, que aplicaran criteris de procediment anàlegs als de les sessions plenàries.\nIgualment, l’equip directiu pot decidir la convocatòria de reunions d’una secció del claustre per tractar temes específics de la secció.\nEl claustre de professors es reunirà un cop cada trimestre i sempre que el director del centre ho consideri oportú i quan ho sol·liciti una tercera part dels seus membres. Una de les reunions tindrà lloc a l’inici del curs i una altra al final del curs.\nL’equip directiu del centre és l’òrgan col·legiat que dóna cohesió i continuïtat a l’acció educativa que es realitza en les diferents etapes del centre i col·labora amb el titular i el director del centre en l’organització, direcció i coordinació de l’acció educativa realitzada pels diferents equips de professors.\nL’equip directiu està format pel titular, el director del centre, el cap d’estudis, el secretari i el coordinador de qualitat.\nLes funcions de l’equip directiu del centre són les següents:\nImpulsar l’acció dels equips de coordinació de les diferents etapes i vetllar per la correcta aplicació del caràcter propi del centre.\nElaborar el projecte educatiu i la programació general del centre (PGA).\nPromoure una acció coordinada dels equips docents de les diferents etapes en l’elaboració, revisió i aplicació dels projectes curriculars respectius.\nEstudiar i preparar els assumptes que calgui sotmetre al consell escolar, excepte els que siguin de la competència exclusiva del titular del centre.\nPreparar la documentació per a les reunions del claustre de professors.\nAprovar la selecció dels materials curriculars i d’altres mitjans pedagògics que calgui adoptar en el centre, a proposta dels equips de coordinació d’etapa.\nFomentar l’actualització pedagògica i la formació permanent dels professors del centre i elaborar el pla de formació anual.\nAvaluar periòdicament l’organització i el funcionament general del centre i revisar, sempre que calgui, el contingut i l’aplicació del reglament de règim interior.\nElaborar, els criteris de selecció de professors i les directrius per a la programació i el desenvolupament de les activitats extraescolars i els serveis escolars.\nTenir cura de l’ordre i la disciplina dels alumnes, i donar suport al director en la solució dels assumptes de caràcter greu.\nLes reunions de l’equip directiu del centre seguiran les normes de funcionament que s’indiquen a continuació:\nEl titular, juntament amb el director del centre, convocarà les reunions de l’equip directiu i prepararà l’ordre del dia. El director del centre presidirà les reunions.\nQuan s’hagin de tractar temes recferents a una etapa educativa concreta, o a aspectes transversals concrets, seran convocats a la reunió els coordinadors referents d’aquestes etapes o aspectes transversals.\nEn cada una de les reunions els coordinadors informaran sobre el funcionament de l’etapa o aspecte transversal respectiu i participaran de les decisions que es prenguin.\nEls acords de l’equip directiu seran adoptats per consens, en el respecte a les funcions específiques del titular i del director del centre.\nL’equip directiu celebrarà reunions ordinàries un cop cada trimestre i sempre que ho sol·liciti el Director o el Titular. Abans de començar el curs escolar i en acabar les activitats lectives del curs l’equip directiu celebrarà reunions extraordinàries.\nLa Comissió de Qualitat estarà formada pel coordinador de Qualitat i els responsables de cada equip de millora. S’aconsella que la Comissió estigui formada per la meitat dels membres de l’Equip Directiu, amb un mínim de tres.\nDefinir el model de gestió de la qualitat i el pla de treball a seguir.\nPrioritzar i aprovar objectius de qualitat de l’organització.\nPlanificar el projecte i dotar-lo de recursos.\nRevisar periòdicament l’estat del sistema de qualitat i els principals indicadors.\nAvaluar el grau d’implantació del sistema de gestió de la qualitat a l’organització.\nDonar suport al canvi cultural que suposa la implantació d’un sistema de gestió de la qualitat al Centre.\nImplicar, motivar i reconèixer els èxits dels equips de treball.\nGarantir una bona comunicació de l’evolució del projecte a tota la comunitat educativa.\nFomentar la formació i el coneixement d’experiències en altres organitzacions.\nCÀRRECS DE DIRECCIÓ DE DEPARTAMENTS TRANSVERSALS, DE COORDINACIÓ EDUCATIVA I DE GESTIÓ ADMINISTRATIVA CÀRRECS DE DIRECCIÓ DE DEPARTAMENTS TRANSVERSALS\nEl coordinador de qualitat és el responsable de la implantació del sistema de qualitat en el Centre.\nEl coordinador de qualitat és nomenat i depèn directament del director/a del centre.\nEl nomenament del coordinador de qualitat es realitza per a un període de quatre anys i és renovable. Per causa justificada, a criteri del director del centre, pot ser cessat.\nPot formar part de l’equip directiu si el titular del centre, d’acord amb el director, ho considera convenient.\nPresideix les reunions de la comissió de qualitat.\nLes funcions del coordinador de Qualitat són les següents:\nCoordinar, dinamitzar i assegurar el manteniment del sistema de gestió de la qualitat.\nElaborar, revisar i modificar el manual de qualitat del centre.\nPortar el control documental del sistema de gestió per processos del centre.\nCoordinar, dirigir i gestionar les auditories internes, accions correctives, preventives i de millora.\nAjudar i assessorar, si s’escau, a l’equip directiu en la confecció dels plans estratègics i qualsevol aspecte relacionat amb la qualitat.\nGestionar les reunions de la comissió de qualitat: convocatòries, ordres del dia, actes, acords...\nMantenir el programari específic de qualitat instaurat al centre.\nParticipar en l’elaboració i/o revisió dels documents estratègics del centre.\nFormar-se en temes relacionats amb la qualitat i l’excel•lència.\nGestionar el sistema d’indicadors establerts al Manual d’indicadors. Facilitar el seu posterior anàlisi i difusió de resultats.\nAssistir a les reunions de la xarxa de qualitat i millora continua.\nAquelles altres que la directora del centre li encomani en relació amb la qualitat i millora continua al centre o que li pugui atribuir el Departament d’Ensenyament.\nEl Coordinador de TIC és el responsable de garantir l’ús i el funcionament de les Tecnologies de la Informació i Comunicació al centre.\nEl Cap del Departament TIC és nomenat i depèn directament del director/a del centre.\nEl nomenament del Cap del Departament TIC es realitza per a un període de tres anys i és renovable. Per causa justificada, a criteri del director del centre, pot ser cessat.\nPot formar part de l’equip directiu si el titular del centre, d’acord amb el director, ho consideren convenient.\nPresideix les reunions del Departament TIC.\nLes funcions del coordinador TIC són les següents:\nOrientar els professors sobre les modalitats de formació convenients segons interessos i necessitats.\nAssistir la direcció en les adquisicions de recursos informàtics i en la gestió del pressupost assignat a eines i aplicacions informàtiques i telemàtiques.\nAssessorar la direcció del Centre en l’organització i planificació de les instal·lacions i els equipaments informàtics i telemàtics.\nOrientar l’equip docent sobre la utilització de software i hardware.\nVetllar pel funcionament òptim dels locals i equipaments destinats a les TIC.\nDonar informació sobre novetats que arriben al centre, adreçades al professorat i a l’alumnat de forma periòdica.\nCoordinar l’administració de la Pàgina Web i la Intranet del Centre.\nEl Departament d’Atenció a Alumnes amb NEE és un equip d’assessorament i orientació psicopedagògic que dóna suport al professorat i als centres educatius en la resposta a la diversitat de l’alumnat i en relació als alumnes que presenten necessitats educatives especials, així com a les seves famílies.\nEl nostre centre, per les seves característiques particulars, rep un nombre proporcionalment gran d’alumnat amb NEE respecte a altres centres del nostre entorn, per tant la tasca desenvolupada pel DMP és indispensable.\nSón funcions del Departament d’Atenció Alumnes amb NEE:\nSeguiment i avaluació psicopedagògica i/o social de les necessitats educatives especials de l’alumnat.\nTreballar amb l’EAP per aconseguir els Dictàmens i Informes diversos per a orientar l’escolarització de l’alumnat amb NEE.\nConfecció juntament amb l’EAP i els tutors dels PI dels alumnes amb NEE.\nPlanificar i dur a terme, en col.laboració amb l’EAP, programes d’intervenció amb l’alumnat amb NEE motrius, segons el seu grau d’afectació i les seves necessitats d’accessibilitat.\nAssessorament al professorat per a la planificació de la resposta educativa (adaptacions d’aula, de materials, plans individualitzats...) que pugui necessitar l’alumnat, en col·laboració amb els professors, especialistes i l’EAP.\nSeguiment de l’alumnat amb necessitats educatives especials al llarg de la seva escolaritat, en col·laboració amb els altres professionals i serveis educatius implicats. Detecció, valoració i derivació -si s’escau- d’alumnat als serveis educatius específics (CREDA, CREDV, SEEM, SEETDIC), als serveis socials, de salut o de justícia (CSMIJ, CDIAP, EAIA, DGAIA...).\nAssessorament al centre i al professorat en la identificació de necessitats educatives de l’alumnat i col·laboració en la planificació d’actuacions de resposta educativa en l’entorn escolar, familiar i social.\nRealitzar una memoria de les accions realitzades.\nEl/la coordinador/a del Departament d’Atenció a Alumnes amb NEE és nomenat/ada per la directora una vegada escoltat l’equip directiu.\nEn el nostre centre hi ha tres modalitats de formació d’alumnes a l’empresa:\nEstada a l’Empresa d’alumnes de batxillerat.\nFormació en Centres de Treball d’alumnes de cicles formatius i PFIs.\nFormació en alternança DUAL d’alumnes de cicles formatius de grau mitjà.\nDegut a l’elevat nombre d’alumnes que les ha de realitzar i la importància que té dins el nostre PE el fet que tot l’alumnat l’ha de realitzar sense haver d’allargar la durada natural del cicle la feina es divideix entre dos membres de l’equip docent.\nEn el cas dels cicles formatius la coordinació de la FCT es divideix per famílies, d’aquesta manera es facilita la tasca de coordinació així com les de de prospecció i seguiment per part dels tutors dels alumnes, ja que s’eviten duplicitats.\nUna Coordinació s’encarregarà de les famílies administrativa, de serveis socials i a la comunitat i de l’alumnat semipresencial.\nI l’altra Coordinació s’encarregarà de les famílies d’activitat física i esport, de sanitat, de l’estada a l’empresa de batxillerat i de la FCT dels PFIs.\nSón funcions del/a Coordinador/a de la formació a l’empresa:\nRedactar i completar la formalització dels convenis de pràctiques.\nUn cop redactat el conveni gestionar el QBID.\nFormalitzar les baixes, modificacions i pròrrogues.\nInformar-se i informar a la resta de l’equip de la normativa vigent referent a la FCT.\nVetllar perquè les pràctiques es portin a terme seguint els criteris i programes del Departament d’Ensenyament.\nGestionar la Borsa de Treball del Centre.\nFacilitar les dades d’inserció laboral dels alumnes disponibles al Qbid a l’equip directiu.\nEl/la coordinador/a de l’estada a l’empresa és nomenat/ada per la directora una vegada escoltat l’equip directiu.\nEl foment de la llengua és una de les prioritats del Departament d’Ensenyament.\nEl coordinador/a lingüístic/a desenvoluparà les funcions següents:\nPromoure en la comunitat educativa actuacions per a la sensibilització, foment i consolidació de l’educació intercultural i de la llengua catalana com a eix vertebrador d’un projecte educatiu basat en el plurilingüisme.\nCol∙laborar en l’actualització dels documents del centre (PEC, PLC, RRI, Pla d’acollida i integració, programació general del centre...) i en la gestió d’actuacions que fan referència a l’acollida i integració de l’alumnat nouvingut, a l’atenció a l’alumnat en risc d’exclusió i a la promoció de l’ús de la llengua, l’educació intercultural i la cohesió social en el centre.\nPromoure actuacions en el centre i en col·laboració amb l’entorn, per potenciar la cohesió social mitjançant l’ús de la llengua catalana i l’educació intercultural, afavorint la participació de l’alumnat i garantint-ne la igualtat d’oportunitats.\nCol∙laborar en la definició d’estratègies d’atenció a l’alumnat nouvingut i/o en risc d’exclusió, participar en l’organització i optimació dels recursos i coordinar les actuacions dels professionals externs que hi intervenen.\nOrganitzar els Jocs Florals del centre.\nAssumir funcions que es deriven del Pla per a la llengua i la cohesió social, per delegació de la direcció del centre.\nFer la revisió i la correcció dels documents i textos del centre, així com resoldre els dubtes lingüístics que puguin plantejar-li la resta de professors.\nCol·laborar en la coordinació dels ensenyaments inicials de llengua catalana.\nFel la valoració de l’acció de coordinació portada a terme. Aquesta valoració formarà part de la Memòria anual.\nEl/la coordinador/a del Plà Lingüístic és nomenat/ada per la directora una vegada escoltat l’equip directiu.\nDesde ja fa temps el CES Joan Maragall participa en diferents Projectes Educatius Europeus, aquests projectes són una prioritat a nivell europeu, molt valorada pel Departament d’Ensenyament, així com pel alumnes i famílies que hi han participat al llarg dels anys. Per aquests, i molts altres motius, la mobilitat de l’alumnat és una de les prioritats del nostre PE.\nSón funcions de la coordinació de programes educatius europeus:\nObtenir tota la informació necessària per portar a terme els projectes de mobilitat per l’aprenentatge als quals es pot acollir l’institut: convocatòries, normativa legal, oportunitats, etc...\nObtenir tota la informació necessària per portar a terme els projectes de cooperació per la innovació i bones pràctiques als quals es pot acollir l’institut: convocatòries, normativa legal, oportunitats, etc...\nCanalitzar i divulgar tota la informació relacionada amb programes educatius europeus al claustre i a l’alumnat.\nPromoure i incentivar la participació de l’alumnat i el professorat en projectes de mobilitat i de cooperació europea.\nFer recerca de projectes europeus que puguin interessar al centre i donar-los a conèixer.\nMantenir actualitzada la informació sobre projectes educatius europeus en la pàgina web del centre.\nAquelles altres que la directora del centre li encomani en relació amb els programes educatius europeus.\nDesde fa més de quinze anys el CES Joan Maragall té la seva revista.\nLa revista Fronesis ha estat reconeguda pel Departament d’Ensenyament com a bona pràctica educativa en dues ocasions.\nDona veu a l’alumnat i al professorat, que poden publicar-hi treballs i articles, i és a la vegada una eïna per que els alumnes interessats facin una aproximació a l’edició, maquetació i publicació d’articles de caire divulgatiu.\nEl coordinador de l’edició de la revista Fronesis té assignades les següents funcions:\nReconèixer l’excel·lència dels treballs realitzat per l’alumnat publicant-los a la revista.\nVetllar per tal que els continguts de la revista es corresponguin amb temes d’interès educatiu i reforcin els objectius del PEC del centre.\nAquelles altres funcions que la directora de l’institut li encomani en relació amb els continguts de la revista.\nEl coordinador de cicle és el professor que col·labora amb el cap d’estudis en l’orientació i coordinació de la tasca educativa de l’equip de professors de cicle.\nEl coordinador de cicle és nomenat pel director del centre havent escoltat el cap d’estudis. El nomenament es realitza per a un període de tres anys i és renovable. Per causa justificada, a criteri del director del centre, el coordinador de cicle pot ser cessat.\nLes funcions del coordinador de cicle són les següents:\nCoordinar i col·laborar amb l’equip docent en l’elaboració i desenvolupament de les programacions.\nCol·laborar amb l’equip docent en la realització d’una programació de sortides, xerrades i tallers coherent amb el cicle i el calendari d’avaluacions del cicle formatiu.\nRelacionar-se amb les administracions locals, les institucions públiques o privades i les empreses de l’àrea d’influència per iniciar els contactes necessaris per a preparar l’estada a l’empresa de l’alumnat del cicle.\nCoordinar l’elaboració, seguiment i avaluació del crèdit de síntesi.\nConvocar i presidir les reunions amb els tutors i tutores de pràctiques d’acord amb la programació anual del centre.\nCol·laborar amb els tutors/es en el seguiment dels alumnes amb NEE i/o plans individualitzats.\nCol·laborar en el procés de matriculació a les PAU/PAP/Proves d’accés si es dóna el cas.\nRespondre de l'ordre i disciplina dels alumnes del cicle.\nInformar el cap d’estudis de qualsevol incidència greu que s’hagi esdevingut al cicle, decisions que s’hagin pres i activitats que es programin.\nInformar l’equip directiu sobre les necessitats dels professors del cicle pel que fa als recursos materials d’ús comú, horaris, sortides culturals, etc.\nCoordinar i supervisar l’orientació acadèmica i professional de l’alumnat, donant prioritat a l’oferta del centre.\nRedactar la memòria d’avaluació de les activitats realitzades, que s’haurà d’incloure a la Memòria anual.\nQualsevol altra funció que el cap d’estudis li confiï en l’àmbit de les seves competències.\nL’administrador/a és responsable de la gestió econòmica, i exerceix les seves funcions en dependència directa del titular del centre i participa en les reunions de l’Equip Directiu a criteri del mateix titular.\nL’administrador/a és nomenat i cessat pel titular del centre.\nTenir al dia l’inventari dels béns propis de l’escola i prendre cura de la seva actualització constant, en funció de la tasca educativa i segons les exigències i possibilitats de cada moment.\nElaborar el pressupost general del centre i la rendició anual de comptes, requerint les dades necessàries dels responsables directes dels diferents sectors d’activitat.\nPresentar al Titular del Centre i a l’Equip Directiu del Centre informes periòdics sobre l’aplicació del pressupost anual.\nGestionar ajudes i subvencions per a l’escola i orientar els alumnes i llurs pares en la sol·licitud de beques.\nCoordinar el treball del personal d’administració i serveis, sobretot del no adscrit a altres òrgans de govern del centre . Es ratifica el fet que el personal d’administració i serveis no podrà sota cap concepte portar a terme tasques no adscrites al seu perfil professional i que entorpeixin el procés d’ensenyament-aprenentatge.\nResponsabilitzar-se de la preparació dels contractes de treball, aplicar la normativa referent a salaris i gratificacions.\nCÀRRECS DE SUPORT\nEl coordinador de riscos laborals tindrà encomanat participar en la vigilància de la seguretat i salut dels treballadors/es del Centre i coordinar actuacions en matèria preventiva al Centre.\nEl coordinador de riscos laborals serà designat pel Director/a del Centre.\nEl nomenament del coordinador de riscos laborals es realitza per a un període de dos anys i és renovable. Per causa justificada, a criteri del director del centre, pot ser cessat.\nLes funcions del coordinador de riscos laborals són les següents:\nComunicar al Director o al SPRL (Servei de Prevenció de Riscos Laborals), si n’hi ha, els accidents i incidents laborals que afectin els treballadors/es del Centre.\nComunicar al Director o al SPRL la presència al Centre de factors, agents o situacions que puguin suposar risc per a la seguretat i salut dels treballadors/es.\nFacilitar la intermediació davant l’Equip Directiu i el Claustre per fer efectives les mesures preventives prescrites al personal, o adaptacions d’horari, lloc de treball o altres mesures que afectin l’organització interna.\nCol·laborar amb l’Equip Directiu del Centre en l’elaboració i revisió periòdica del Pla d’Emergència del Centre.\nProgramar els simulacres d’evacuació del Centre coordinant les actuacions dels equips d’emergència.\nSupervisar la realització de les revisions periòdiques de les instal·lacions elèctriques, ascensors, calderes, mitjans d’extinció d’incendis i totes aquelles instal·lacions de manteniment periòdic obligatori.\nCol·laborar amb l’Equip Directiu i els de Coordinació docent del Centre perquè s’incorpori la formació i el foment de la cultura de la prevenció en matèria de riscos laborals en els projectes educatius i curriculars així com actuacions concretes al respecte per a alumnes i professors en la programació anual del Centre.\nAl finalitzar el curs, el coordinador/a elaborarà una Memòria sobre el que s’ha dut a terme al llarg del curs en l’àmbit de les seves funcions, que presentarà al Claustre de professors.\nPROGRAMACIÓ, REALITZACIÓ I AVALUACIÓ DE LA TASCA EDUCATIVA\nLa programació de l’acció educativa de l’escola s’inspira en el model definit en el document que defineix el seu caràcter propi, que esdevé així el criteri bàsic d’actuació de tots els sectors d’activitat del centre, i dóna coherència i continuïtat al treball realitzat pel conjunt de la comunitat educativa.\nLa selecció i el desplegament d’alguns dels aspectes fonamentals del caràcter propi, segons ho demanen les circumstàncies, donarà lloc a opcions preferents de caràcter anual que determinaran prioritats en l’acció educativa global de l’escola i formaran part de la programació general del centre (pla anual), que l’equip directiu presentarà a l’aprovació del consell escolar.\nL’equip de coordinació és responsable d’impulsar el treball referent a la selecció de les opcions preferents i la concreció de les prioritats en els diferents àmbits de l’escola, amb la col·laboració dels equips de professors.\nEls equips de coordinació i els equips de professors elaboren, apliquen i avaluen els projectes curriculars d’etapa, resultat d’adaptar els currículums establert pel Govern de la Generalitat a la realitat de l’escola i les necessitats dels alumnes, tenint en compte el caràcter propi del centre i el context sociocultural.\nUn cop elaborats o revisats, els projectes curriculars són aprovats pel claustre de professors.\nEl centre gaudeix d’autonomia tant en l’àmbit pedagògic com en el de l’organització i el de la gestió, en el respecte al que estableixen les disposicions legals vigents.\nEl tutor de curs\nEl tutor de curs és el professor responsable de vetllar per l’aplicació del projecte curricular en l’acció docent i educativa adreçada a un grup d’alumnes, i té la missió d’atendre a la formació integral de cada un d’ells i seguir dia a dia el seu procés d’aprenentatge i maduració personal, ajudant-los a prendre decisions amb vista a les opcions posteriors, de continuación d’estudis o d’entrada en el món del treball.\nEl tutor de curs és nomenat pel director del centre, prèvia consulta al cap d’estudis, per a un período d’un any renovable.\n1. Les principals funcions del tutor de curs, són les següents:\nEfectuar el seguiment global dels processos d’aprenentatge dels alumnes amb la intenció de descobrir les dificultats i necessitats especials, articular les respostes educatives adequades i cercar els oportuns assessoraments i suports.\nCoordinar l’avaluació dels processos d’aprenentatge dels alumnes, presidir les sessions de la junta d’avaluació corresponents al seu grup-classe, donar-ne la información adient als interessats i a llurs pares, i trametre l’acta de la reunió a la secretaria del centre.\nInformar el coordinador de cicle i el cap d’estudis sobre les incidències i situacions que puguin pertorbar el procés formatiu dels alumnes i l’aplicació del projecte curricular de l’etapa.\nFomentar en el grup d’alumnes el desenvolupament d’actituds participatives, la inserció en l’entorn sociocultural i natural i l’educació en valors, complementant la tasca realitzada en el marc de les àrees.\nAfavorir en els alumnes l’autoestima personal i ajudar-los en la superació dels fracassos en els processos d’aprenentatge i les dificultats de qualsevol altre tipus.\nContribuir a desenvolupar línies comunes d’acció amb els altres tutors.\nContribuir a l’establiment de relacions fluïdes amb els pares i mares dels alumnes, informar-los de tots aquells assumptes que afectin l’educació de llurs fills, i facilitar la connexió entre l’escola i les famílies.\nFer de mediador en les situacions de conflicte entre alumnes i professors, i informar-ne oportunament a les famílies.\nEstablir relació amb les institucions que col·laboren en els procesos d’escolarització i atenció educativa a aquells alumnes que procedeixen de contextos socials o culturals marginats.\nAssistir els delegats de curs en llur gestió i, si s’escau, atendre el moviment associatiu dels alumnes i ajudar-los en la promoció d’activitats socials i recreatives.\nAssessorar els alumnes, quan procedeixi, en l’elecció d’aquelles àrees que més sintonitzin amb les seves aspiracions i capacitats.\nAssessorar els alumnes, quan procedeixi, en la seva dimensió vocacional i professional, així com en les seves perspectives relacionades amb el món de l’estudi i del treball.\nCoordinar l’acció tutorial realitzada pels professors que imparteixen docència al seu grup-classe i afavorir l’ajustament dels continguts a la situació en què es troben els alumnes, especialment pel que fa a les respostes educatives davant necessitats especials i/o de suport.\nProgramar i realitzar les sessions de tutoria adreçades al seu grup d’alumnes.\nGarantir la comunicació amb les famílies d’alumnat major d’edat, previ consentiment de l’alumne.\nActualitzar el full d’autoritzacions dels alumnes majors de 18 anys en el moment en què l’alumne que ha inicat el curs acadèmic amb 17 anys. Caldrà assegurar en aquest moment que l’alumne passa per recepció per signar l’autorització de comunicació amb la seva familia, en el cas que estigui d’acord com a major d’edat.\nEls equips de tutors supervisen i avaluen el procés de formació integral dels alumnes i procuren els serveis psicopedagògics necessaris per a llur orientació vocacional i professional.\nEl treball de l’equip de tutors és impulsat i coordinat pel coodinador de cicle\nL’equip de tutors d’etapa elabora el pla d’acció tutorial i coordina l’aplicació a través dels tutors de curs. El pla d’acció tutorial constitueix un dels components del projecte educatiu del centre.\nL’avaluació: avaluació de centre i pèrdua del dret a l’avaluació continuada\nL’avaluació del centre és un procés d’anàlisi que ajuda a conèixer si l’acció educativa global de l’escola respon als objectius proposats i si progressa amb el ritme previst, i orienta la millora constant del treball escolar.\nTots els aspectes o dimensions de l’escola i del procés educatiu són objecte d’avaluació en el moment oportú: els projectes curriculars d’etapa, l’acció docent dels professors, l’organització del centre i el funcionament dels òrgans de govern i gestió, l’acció tutorial, etc.\nL’equip directiu del centre és responsable de promoure i coordinar l’avaluació general del centre i de cadascun dels nivells amb la col·laboració de les persones i els equips que tenen responsabilitat directa en cada un dels camps.\nEn acabar cada curs, i en el marc de la memòria anual, l’equip directiu prepararà una síntesi de l’avaluació global del centre i en donarà l’oportuna informació al consell escolar.\nL’aplicació del procés d’avaluació continuada de l’alumnat requereix la seva assistència regular a les classes i activitats programades per les diverses matèries. Per tal que es compleixi aquest punt, el centre proposa que: Els alumnes que tinguin un 20% o més de faltes injustificades perdran el dret d’avaluació contínua a una asignatura. Es consideren faltes justificades: afers oficials, malalties i motius familiars.\nQuan un alumne hagi acumulat un 10% de faltes d’assistència sense justificar, el professorat afectat ho comunicarà al tutor/a de l’alumne, el qual, després de comprobar que les faltes són injustificades, comunicarà per escrit al domicili familiar de l’alumne la possibilitat de pèrdua del dret a l’avaluació contínua d’aquella assignatura. En el cas d’alumnes menors d’edat, en la comunicación per escrit el tutor/a donarà cita per parlar directament amb el pare i/o mare o tutor legal de l’alumne.\nQuan l’alumne hagi acumulat un 20% de faltes d’assistència sense justificar, el professorat ho comunicarà al tutor/a, el qual, després de comprobar que les faltes són injustificades, comunicarà per escrit al domicili familiar de l’alumne la possibilitat de pèrdua del dret a l’avaluació contínua d’aquella asignatura.\nConseqüències de la pèrdua del dret d’avaluació contínua:\nL’alumne no perd el dret d’assistir a clase.\nLa pèrdua d’avaluació contínua implicarà que l’alumne únicament tindrà dret a ser avaluat mitjançant un examen global a la convocatòria ordinària i extraordinària, que pot anar acompanyat d’activitats i/o treballs, segons estableixi el professor corresponent.\nEn el cas que l’alumnat amb alguna matèria avaluada negativament i amb la pèrdua de l’avaluació contínua en aquella asignatura també perdrà el dret a votació conjunta per part de l’equip docent a la sessió d’avaluació ordinària i extraordinària.\nNombre total hores (+/-)\nMatèries de 2h 72 7 14\nMatèries de 3h 108 11 22\nMatèries de 4h 144 15 30\nL’alumnat que no assiteixi a una prova escrita o oral en el calendari que s’ha establert, en el cas que aquesta prova sigui imprescindible per a l’avaluació de l’alumne/a, haurà de presentar justificant al professor/a corresponent. Si és el primer cop que això passa, el professor acceptarà un justificant de la família. Si l’absència es repeteix, s’exigirà documentació oficial ( mèdica, civil, judicial…) per justificar la falta i procedir, en conseqüència, a fer-li de bell nou la prova.\nS’instarà perquè l’alumnat assiteixi a les visites mèdiques ordinàries fora de l’horari escolar escolar sempre que la gravetat de la malaltia així ho permeti.\nEs ratifica que la falta justificada serà mèdica, civil, judicial, de força major en relació amb familiars de primer grau, d’exàmens oficials externs (escoles oficials d’idiomes, carnet de conduir).\nL’ACCIÓ DOCENT DELS PROFESSORS\nL’acció docent dels professors i el treball d’aprenentatge dels alumnes ocupen un lloc decisiu en l’acció educativa global de l’escola, ja que aquesta educa sobretot a través de la proposta sistemàtica i crítica de la cultura.\nEls àmbits propis de l’intercanvi sobre l’acció docent dels professors són els equips de cicle i el claustre de professors.\nEl caps d’estudis és el responsable de coordinar el treball docent dels professors, vetllar per la renovació pedagògica i didàctica de cada un d’ells i complir i fer complir el que està establert pel que fa al currículum escolar, amb la col·laboració dels coordinadors de cicle.\nEls equips de professors orienten llur acció docent amb vista a la formació integral dels alumnes, d’acord amb el que preveu el projecte curricular d’etapa.\nAmb aquest criteri, les unitats didàctiques i els diferents tipus de crèdits incorporen de manera equilibrada els objectius educatius, els diferents tipus de continguts d’ensenyament-aprenentatge i les activitats d’avaluació.\nEn l’acció docent els professors procuraran de respondre de forma adequada a les característiques, ritmes d’aprenentatge i singularitats de cada alumne.\nEls professors que imparteixen la docència en un mateix cicle formen l’equip de professors de cicle, amb la finalitat d’assegurar la coherència i complementarietat en l’acció docent duta a terme amb els alumnes del cicle.\nLes funcions més importants dels equips de professors de cicle són les següents:\nParticipar en la distribució temporal d’objectius generals, continguts d’ensenyament i objectius terminals de les àrees de coneixement, i establir criteris d’actuació per a la preparació de les unitats didàctiques i dels crèdits corresponents a les àrees de coneixement.\nElaborar el material necessari per impartir la matèria assignada durant el curs escolar: programacions, presentacions, dossiers…\nMantenir al dia les seves programacions seguint els criteris marcats per la legislació vigents i el Projecte Educatiu del Centre.\nAprofundir en el coneixement de les capacitats i necessitats dels alumnes del cicle, preveure les adaptacions curriculars i programar i avaluar les activitats formatives requerides per l’atenció als alumnes que manifestin necessitats educatives especials.\nParticipar en l’adopció de les decisions relatives a la promoció dels alumnes en acabar el cicle, constituint la junta d’avaluació\nResponsabilitzar-se, conjunta i coordinadament, de realizar les tasques educatives programades per als alumnes del cicle.\nUn dels professors de l'equip en serà el coordinador del cicle. Serà designat pel director del centre a proposta del cap d’estudis.\nL'equip de professors es reunirà almenys un cop cada dos mesos, i sempre que el convoquin el coordinador del cicle.\nEn el procés d'admissió d'alumnes el titular del centre tindrà en compte la normativa de la junta de matriculació en els nivells concertats. Amb aquesta finalitat donarà la informació adequada a les famílies interessades.\nEn els nivells no concertats el titular del centre, assessorat per l’equip directiu, el.laborarà la normativa del centre referent al procés de preinscripció i matrícula que es farà pública abans de l’inici del procés.\nQuan el centre no pugui admetre tots els alumnes que hi sol·licitin plaça, el titular s'atendrà a la normativa publicada pel Govern de la Generalitat al llarg de tot el procés d’inscripció i matriculació dels alumnes als nivells concertats i en la normativa pròpia en els no concertats.\nEls alumnes tenen dret a rebre una formació que els permeti aconseguir el ple desenvolupament de la seva personalitat d'acord amb el model educatiu propi del centre.\nEls alumnes tenen dret a una valoració acurada del seu progrés personal i del seu rendiment escolar, per la qual cosa els professors respectius els informaran dels criteris d'avaluació previstos en el projecte curricular del nivell, en el respecte al que està establert en el currículum corresponent.\nIgualment, els alumnes o bé els seus pares o tutors, tenen dret a sol·licitar aclariments respecte als resultats de les avaluacions i a les decisions relatives a la promoció d'un cicle al següent, i a presentar les reclamacions pertinents.\nAquestes reclamacions hauran de fonamentar-se en la inadequació de les proves proposades o bé en l’aplicació incorrecta dels criteris i procediments d’avaluació establerts en la normativa vigent i en el projecte curricular del nivell que correspongui. Per portar a terme reclamacions de notes, s’aplicarà el protocol annex a aquestes NOFC.\nEls alumnes tenen dret al respecte a la llibertat de consciència i les seves conviccions religioses, morals i ideològiques, i a la seva intimitat en relació amb aquelles creences i conviccions.\nEls alumnes tenen dret al respecte a la seva integritat física i de la seva dignitat personal, com també a portar a terme la seva activitat acadèmica en condicions de seguretat i higiene adequades i en un ambient de convivència que afavoreixi el respecte entre els companys.\nIgualment, els alumnes tenen dret a la reserva d’aquella informació relativa a les seves circumstàncies personals i familiars, sens perjudici de satisfer les necessitats d’informació de l’Administració educativa i els seus serveis, de conformitat amb l’ordenament jurídic, i sens perjudici de l’obligació de comunicar a l’autoritat competent totes aquelles circumstàncies que puguin implicar maltractaments per a l’alumne o qualsevol altre incompliment dels deures establerts per les lleis de protecció del menor.\nEls alumnes tenen dret a participar en el funcionament i la vida del centre en els termes que preveu la Llei Orgànica vigent reguladora del Dret a l'Educació.\nEls alumnes tenen dret a associar-se i reunir-se en el centre. La direcció facilitarà l'exercici d'aquest dret i la utilització dels locals necessaris dins els límits imposats per la infraestructura. Per tal d’exercir aquest dret i sempre que sigui possible, caldrà la comunicació prèvia per escrit al Director del centre. En cas que no sigui possible, serà suficient oral en el mateix dia.\nLes reunions dels delegats de curs podran realitzar-se dins de l’horari lectiu, procurant de destorbar el mínim possible les activitats docents.\nEls alumnes tenen dret a manifestar amb llibertat, individualment i col·lectiva, les seves opinions, sempre en el respecte als professors i companys i al caràcter propi del centre.\nEls alumnes tenen dret a gaudir d'una orientació escolar i professional que asseguri la seva llibertat de decisió d'acord amb les seves aptituds, els seus coneixements i les seves capacitats.\nEl centre tindrà cura especial de l'orientació escolar dels alumnes amb dificultats físiques o psíquiques o amb mancances socials i culturals.\nEls alumnes tenen dret a rebre els ajuts necessaris per compensar possibles mancances de tipus familiar, econòmic i sociocultural, i a la protecció social en supòsits d'infortuni familiar o d'accident, amb la finalitat de crear les condicions adequades que garanteixin una igualtat d'oportunitats real. El Centre assessora els alumnes en la tramitació de les beques i els drets que li dóna l’assegurança escolar en cas d’accodent i/o d’infortuni familiar.\nL’alumnat en pràctiques a l’empresa (FCT) té dret a que se’ls faciliti una empresa on fer les pràctiques per part del Centre. Si existeix una mala praxis per part de l’estudiant, i l’empresa comunica la seva disconformitat contrastada amb el tutor/a de pràctiques del centre, serà l’alumne el responsable de proveïr-se un segon lloc de pràctiques per si mateix. Si es donen fets atenuants i l’alumne reconeix la seva falta i la posterior disculpa amb l’empresa, el Centre proveïrà fins a un màxim d’una segona empresa on poder finalitzar la FCT.\nSi l’empresa no s’adapta al conveni, l’escola esbrinarà el perquè s’incompleix el compromís i es farà responsable de la gestió.\nEn el cas de convocatòria de vaga, cal tenir present que el Centre no acceptarà les no assistències a classe de manera masiva com unes vacances encobertes. Per aquest motiu, cal tenir en compte que:\nLa responsabilitat i la decisió últimes de que l’alumne/a menor d’edat faci vaga o no, és sempre dels pares.\nLa pèrdua de dies lectius perjudica spbretot l’alumnat.\nUna convocatòria de vaga no implica necessàriament l’obligació d’haver-la de fer; la vaga s’ha d’exercir amb responsabilitat tot valorant la força i el pes de les raons que l’originen.\nEls delegats de classe hauran de comunicar per escrit en un període de mínim vuit dies d’antelació la seva intenció de la no assistència a classe i justificar la causa.\nEls drets dels alumnes obliguen els altres membres de la comunitat educativa, que hauran de respectar-los. Les accions que es produeixin dins l'àmbit del centre que suposin una transgressió dels drets dels alumnes podran ser denunciades per aquests o els seus representants legals davant el director del centre i, quan s'escaigui, davant el consell escolar.\nAmb l'audiència prèvia dels interessats i la consulta, si s'escau, al consell escolar, el director del centre adoptarà les mesures adequades d'acord amb la normativa vigent.\nLes denúncies també podran ser presentades davant la delegació territorial del Departament d’Ensenayament. Les resolucions corresponents podran ser objecte de recurs d'acord amb les normes de procediment administratiu aplicables.\nEls alumnes tenen el deure de respectar l'exercici dels drets i les llibertats dels altres membres de la comunitat educativa i, en particular, l'exercici de les atribucions pròpies dels professors i de la direcció del centre.\nL'estudi constitueix el deure bàsic dels alumnes, que comporta l'aprofitament de les seves aptituds personals i dels coneixements que s'imparteixen amb la finalitat d'assolir una bona preparació humana i acadèmica. Aquest deure es concreta en l'obligació d'assistir a classe, respectar el calendari escolar i l'horari establert, realitzar les tasques encomanades pels professors i respectar l'exercici del dret a l'estudi dels seus companys.\nEl respecte a les normes de convivència dins del centre, com a deure bàsic dels alumnes, s'estén a les obligacions següents:\nComplir les normes d’organització i funcionament de centre en tot allò que els correspongui.\nComplir les decisions dels òrgans unipersonals i col·legiats del centre, sens perjudici que puguin impugnar-les quan considerin que lesionen els seus drets.\nParticipar i col·laborar activament en la vida de l'escola amb la resta de membres de la comunitat educativa.\nPropiciar un clima de convivència i de respecte al dret dels altres alumnes pel que fa al manteniment de l’ambient de treball i l’activitat normal a l’escola.\nRomandre al centre durant tot l'horari destinat a les sessions de classe i altres activitats escolars. Quan per motius d'organització s'alterin les activitats escolars habituals, els alumnes romandran al centre, i en tindrà cura el personal docent designat pel director o directora o el titular del centre. Les sortides d'alumnes del centre en l'horari de classes i d'activitats escolars, que inclou el temps d'esbarjo, s'han d'autoritzar segons el procediment que cada centre estableix en les seves normes d'organització i funcionament.\nEls alumnes intervindran en la vida del centre, sobretot a través del propi treball escolar i de la participació activa en el funcionament ordinari del propi grup- classe.\nAmb aquesta finalitat, cada grup d’alumnes elegirà un alumne que realitzarà les funcions pròpies del «delegat de curs», que seran les següents:\nRepresentar els seus companys en les relacions amb els professors del propi grup i, en particular, amb el profesor tutor.\nImpulsar i coordinar la participació dels companys en les activitats educatives organitzades pel centre.\nCol·laborar amb el titular del centre en la preparació de les eleccions dels representants dels alumnes en el consell escolar.\nEls alumnes podran associar-se d'acord amb el que estableix la normativa vigent. La finalitat principal de l'associació d'alumnes és la de participar en la vida i l'acció educativa del centre, d'acord amb el que s'estableix en el present reglament. Els estatuts de l'associació d'alumnes hauran de tenir l'aprovació del consell escolar.\nDos representants dels alumnes formaran part del consell escolar del centre. Aquests alumnes seran substituïts pels seus suplents quan finalitzin la seva escolarització en el centre.\nEls alumnes no podran ser privats de l’exercici del seu dret a l’educació.\nEn cap cas no s’imposaran als alumnes mesures correctores ni sancions contra la integritat física i la dignitat personal.\nEl consell escolar del centre vetllarà pel correcte exercici dels drets i deures dels alumnes i el compliment efectiu de les mesures correctores i les sancions.\nPer facilitar aquesta tasca, en el si del consell es constituirà una comissió de convivència formada pel director del centre, un representant dels professors i un representant dels pares d’alumnes, elegits aquests darrers pels respectius companys membres del consell.\nSempre que s’escaigui, a criteri del director del centre, un representant dels alumnes membre del consell també participarà en les reunions de la comissió de convivència. Aquesta comissió exercirà la funció de garantir la correcta aplicació d’allò que el present reglament estableix pel que fa a imposició de sancions als alumnes per conductes greument perjudicials per a la convivència en el centre.\nLa imposició als alumnes de les mesures correctores i de les sancions previstes en el present reglament serà proporcionada a la seva conducta i tindrà en compte la seva edat i les circumstàncies personals, familiars i socials, mirant de contribuir al manteniment i la millora del seu procés educatiu.\nEs podran corregir els actes dels alumnes contraris a les normes de convivència realitzats dins del recinte escolar o en activitats complementàries i extraescolars organitzades pel centre, i també es podran corregir o sancionar les actuacions dels alumnes que, encara que realitzades fora del recinte escolar, estiguin motivades o directament relacionades amb la vida escolar i afectin els seus companys o altres membres de la comunitat educativa.\nAlgunes circumstàncies poden fer disminuir la gravetat de les actuacions dels alumnes contràries a les normes de convivència.\nEl reconeixement espontani per part de l’alumne de la seva conducta incorrecta.\n1. També es consideraran atenuants de la gravetat:\nLa petició d’excuses en els casos d’injúries, ofenses o alteració del desenvolupament de les activitats del centre.\nOferiment d’actuacions compensadores del dany causat.\nLes circumstàncies que poden augmentar la gravetat de les actuacions dels alumnes contràries a les normes de convivència són aquestes:\nLes que, per la seva naturalesa, comportin discriminació per raó de naixement, raça, sexe o la situació personal o social.\nLes que causin danys, injúries o ofenses als companys d’edat inferior o als incorporats recentment al centre.\nTambé es consideraran agravants de les actucions:\nLes que indiquin premeditació o reiteració de la falta.\nLes que suposin una acció col·lectiva o comportin publicitat manifesta.\nLes conductes dels alumnes considerades com a faltes lleus contràries a les normes de convivència i que seran mereixedores de correcció són les següents:\nLes faltes injustificades de puntualitat a l'horari de l'escola.\nLes faltes injustificades d'assistència a classe o a altres activitats educatives organitzades pel centre\nQualsevol acte d'incorrecció i desconsideració amb els altres membres de la comunitat educativa.\nEl deteriorament no greu, causat intencionadament, de les dependències del centre, del material d’aquest o dels objectes i les pertinences dels altres membres de la comunitat educativa.\nEls actes d’indisciplina que, a criteri del professor corresponent o del tutor, no tinguin caràcter greu.\nLes mesures correctores d’aquestes conductes contràries a les normes de convivència seran les següents, segons les circumstàncies:\nMesures correctores que pot aplicar qualsevol professor: amonestació oral.\nMesura correctora que poden aplicar el tutor de l’alumne,el coordinador de l’especialitat, el cap d’estudis o el director del centre: amonestació escrita, que serà donada a conèixer als pares o representants legals de l’alumne si aquest és menor d’edat.\nMesures correctores que pot aplicar el coordinador de l’especialitat i/o el cap d’estudis un cop s’ha escoltat l’alumne i la comissió de disciplina del consell escolar:\nRealització de tasques educadores per a l’alumne, en horari no lectiu i per un període no superior a dues setmanes, i/o reparació econòmica dels danys causats al material del centre o bé al d’altres membres de la comunitat educativa.\ndel dret a participar en activitats no lectives del centre per un període màxim d’un mes.\nCanvi de grup per un període màxim d’una setmana.\ndel dret d’assistència a determinades classes per un període no superior a cinc dies lectius, durant el qual l’alumne romandrà en el centre i realitzarà els treballs acadèmics que se li encomanin.\nDe qualsevol mesura correctora de les indicades en les lletres b) i c) de l’apartat anterior, n’ha de quedar constància escrita en l’expedient escolar de l’alumne amb explicitació de quina és la conducta que l’ha motivada, i els seus pares o tutors en seran oportunament informats.\nL’alumne o els seus pares o tutors podran reclamar contra les mesures correctores que se li hagin imposat.\nLa reclamació serà feta davant el director del centre o, en el cas que l’autor de la correcció hagi estat el director, davant la comissió de disciplina del consell escolar.\nLes conductes contràries a les normes de convivència prescriuran pel transcurs del termini d’un mes comptat a partir de la seva comissió.\nLes mesures correctores prescriuran en el termini d’un mes des de la seva imposició.\nLes conductes dels alumnes greument perjudicials per a la convivència que seran considerades faltes greus i, en conseqüència, seran mereixedores de sanció són les següents:\nL’agressió física o les amenaces contra altres membres de la comunitat educativa.\nLes vexacions o humiliacions a qualsevol membre de la comunitat escolar, particularment aquelles que tinguin una implicació de gènere, sexual, racial o xenofòbia, o es realitzin contra l’alumnat més vulnerable per les seves característiques personals, socials o educatives.\nEl deteriorament greu, causat intencionadament, de les dependències del centre, del material d’aquest o dels objectes i les pertinences dels altres membres de la comunitat educativa.\nLa reiterada i sistemàtica comissió de conductes contràries a les normes de convivència en el centre. En cas de dubte pel que fa a la gravetat de la falta comesa per un alumne, s’atendrà al criteri de la comissió de disciplina del consell.\nSortir del recinte del Centre, o no tornar després del descans, sense permís.\nConsumir en el centre substàncies psicotròpiques o presentar-se sota l’efecte del seu consum.\nFumar dins el Centre.\nLa imposició de sancions per conductes greument perjudicials per a la convivència del centre i considerades faltes greus en l’article anterior correspondrà al director de l’escola.\nLes sancions que podran imposar-se per la comissió de les faltes considerades greus seran les següents:\nRealització de tasques educadores per a l’alumne, en horari lectiu i per un període no superior a dos mesos, i/o la reparació econòmica dels danys causats d’altres membres de la comunitat educativa.\nSuspensió del dret a participar en activitats educatives de caràcter no lectiu organitzades pel centre durant un período que no podrà ser superior al que resti per a la finalització del corresponent curs acadèmic.\nCanvi de grup o classe de l’alumne.\nSuspensió del dret d’assistència al centre o a determinades classes per un període que no podrà ser superior a quinze diez lectius, sense que això comporti la pèrdua del dret a l’avaluació contínua, i sens perjudici de l’obligació de realitzar determinats treballs acadèmics en el supòsit de privació del dret d’assistència. El centre, mitjançant el tutor o tutora, lliurarà a l’alumne o alumna un pla de les activitats que ha de realitzar i establirà les fórmules de seguiment i control durant els dies de no assistència al centre per tal de garantir el dret a l’avaluació contínua.\nInhabilitació per cursar estudis en el centre pel període que resti fins al final del corresponent curs acadèmic.\nInhabilitació definitiva per a cursar estudis en el centre en el curs següent.\nQuan s’imposin les sancions previstes en els apartats d), e) i f), i a petició de l’alumne, el consell escolar del centre podrà aixecar la sanció o acordar la readmissió, prèvia constatació d’un canvi positiu en la seva actitud.\nLes faltes considerades greus només podran ser objecte de sanció amb la prèvia instrucció d’un expedient.\nEl director del centre és l’òrgan competent per iniciar la instrucció de l’expedient, per pròpia iniciativa o a proposta de qualsevol membre de la comunitat educativa.\nLa instrucció de l’expedient s’haurà d’acordar en el termini més breu possible, i en qualsevol cas no superior a 10 dies, a comptar des del coneixement dels fets.\nL’escrit en el qual el director del centre inicia l’expedient contindrà:\nEl nom i cognoms de l’alumne.\nLa data en la qual van tenir lloc els fets.\nEl nomenament de l’instructor, que només podrà recaure en un professor del centre o en un pare d’alumne membre del consell escolar.\nLa decisió d’inici de l’expedient serà notificada a l’instructor, a l’alumne i als seus pares o representants legals quan aquest sigui menor d’edat.\nL’alumne i els seus pares o representants legals podran plantejar la recusació de l’instructor designat quan pugui inferir-se falta d’objectivitat en la instrucció de l’expedient.\nQualsevol fet que pugui ser constitutiu de delicte o falta penal, el director del centre el comunicarà al Ministeri Fiscal i a la Delegació Territorial d’Educació que correspongui. Això no és obstacle perquè continuï la tramitació de l’expedient fins a la seva resolució i imposició de la sanció, si escau.\nL’instructor, un cop rebuda la notificació de nomenament, practicarà les actuacions que estimi pertinents per a l’esclariment dels fets i la determinació de les persones responsables.\nUn cop instruït l’expedient, l’instructor formularà la proposta de resolució, la qual contindrà:\nEls fets imputats a l’expedient.\nLes infraccions que aquests puguin constituir.\nLa valoració de la responsabilitat de l’alumne amb l’especificació, si escau, de les circumstàncies que poden augmentar o disminuir la gravetat de la seva actuació.\nL’especificació de la competència del consell escolar per imposar les sancions que corresponguin.\nPrèviament a la redacció definitiva de la proposta de resolució, tindrà lloc el tràmit de vista i audiència en el termini de 10 dies, durant els quals l’expedient serà donat a conèixer per tal que l’alumne i els seus pares o representants legals puguin presentar les al·legacions i els documents i justificacions que considerin pertinents.\nEstudiada la proposta de l’instructor, el Consell Escolar del centre dictarà resolució motivada, que contindrà:\nEls fets que s’imputen a l’alumne.\nEls fonaments jurídics en els quals es fonamenta la sanció.\nEl contingut de la sanció.\nL’òrgan davant el qual es podrà reclamar i el termini d’interposició de la reclamació.\nLa resolució haurà de dictar-se en el termini màxim d’un mes des de la data d’inici de l’expedient, i, en el termini de 10 dies, serà notificada a l’alumne i als seus pares o representants legals.\nLa resolució també serà donada a conèixer al Consell Escolar. Quan les mesures disciplinàries adoptades pel Director corresponguin a conductes de l’alumnat que perjudiquin greument la convivència en el centre, el Consell Escolar podrà revisar la decisió adoptada i proposar, si escau, les mesures oportunes.\nQuan es consideri necessari per garantir el normal desenvolupament de les activitats del centre, en iniciar-se el procediment o en qualsevol moment de la instrucció, el director o directora per iniciativa pròpia o a proposta de l’instructor o la instructora i escoltada la comissió de convivència, pot adoptar com a mesures provisionals el canvi provisional de grup de l’alumne o la suspensió temporal del dret d’assistència al centre, a determinades classes o a determinades activitats per un període màxim de cinc dies lectius.\nEl centre, mitjançant el tutor o tutora, lliurarà a l’alumne o alumna un pla detallat de les activitats que ha de realitzar i establirà les formes de seguiment i control durant els dies de no assistència al centre per tal de garantir el dret a l’avaluació contínua.\nEn casos molt greus, i després d’una valoració objectiva dels fets efectuada per l’instructor o la instructora, el director o directora, de manera molt excepcional, tenint en compte la pertorbació de l’activitat del centre, els danys causats i la transcendència de la falta, podrà prolongar el període màxim de la suspensió temporal, sense arribar a superar en cap cas el termini màxim de quinze dies lectius. El centre, mitjançant el tutor o tutora, lliurarà a l’alumne o alumna una pla detallat de les activitats que haurà de realitzar i establirà les formes de seguiment i control durant els dies de no assistència al centre per tal de garantir el dret a l’avaluació contínua.\nQuan la resolució de l’expedient comporti una sanció de privació temporal del dret d’assistir al centre, els dies de no assistència complerts en aplicació de mesura cautelar es consideraran a compte de la sanció a complir.\nLes infraccions indicades en el present capítol prescriuran pel transcurs d’un termini de tres mesos comptats a partir de la seva comissió.\nLes sancions aplicades prescriuran en el termini de tres mesos de la seva imposició.\nEls alumnes que intencionadament o per negligència causin danys a les instal·lacions del centre o al seu material, o bé el sostreguin, estan obligats a reparar el dany o a restituir el que hagin sostret. En tot cas, la responsabilitat civil correspon als pares orepresentants legals\nEls professors són els primers responsables de l'ensenyament en el marc dels respectius cicles i àrees, i comparteixen la responsabilitat global de l'acció educativa de l'escola juntament amb els altres sectors de la comunitat educativa.\nEl nomenament dels professors correspon al titular del centre, que tindrà en compte la legislació vigent pel que fa a la intervenció del consell escolar en el procés de selecció, tal com s'indica tot seguit.\nSi calgués adoptar altres criteris de selecció, el Director del centre els acordaria amb el Consell Escolar, tenint en compte allò que el conveni col·lectiu estableix al respecte.\nQuan s’hagi de cobrir una plaça vacant en la plantilla del centre i calgui contractar un nou professor, se seguirà el procés següent:\nEl Director del centre farà pública aquesta circumstància, juntament amb els requisits de titulació i altres aspectes que defineixen la plaça vacant. Els interessats presentaran la sol·licitud respectiva i el currículum personal.\nEl Director del centre estudiarà les sol·licituds presentades en ordre a valorar les qualitats dels aspirants tenint en compte els criteris indicats en l'apartat 2, i el titular del centre designarà el professor que consideri més idoni i formalitzarà el corresponent contracte de treball d'acord amb la legislació laboral vigent.\nQuan la plaça vacant pugui ser coberta per un professor membre de la institució titular del centre, o bé per un professor que es troba en situació d'excedència o en alguna altra situació anàloga, no caldrà seguir el procés indicat en l'apartat anterior, i el professor indicat es podrà incorporar directament a la plantilla del centre.\nMentre es realitza el procés de selecció d'un professor, o quan sigui necessària una substitució temporal, el titular del centre nomenarà un professor substitut amb caràcter provisional, i n'informarà el consell escolar.\nL'acomiadament d'un professor abans d'acabar el període del contracte requerirà el pronunciament favorable del Consell Escolar mitjançant un acord motivat adoptat per majoria absoluta dels seus membres, si no és que la titularitat del Centre reconegui que l’acomiadament és improcedent.\nEls drets dels professors són els següents:\nImpartir l'ensenyament amb llibertat, en el marc del lloc docent que ocupen, és a dir, d'acord amb el currículum establert pel Govern de la Generalitat i el caràcter propi del centre (llibertat de càtedra).\nReunir-se en el centre, prèvia autorització del cap d’estudis i respectant el normal desenvolupament de les activitats docents.\nFer ús dels mitjans instrumentals i de les instal·lacions de l'escola per a la realització de la tasca educativa.\nParticipar en la gestió del centre mitjançant el claustre de professors i a través dels representants elegits per a formar part del consell escolar.\nParticipar en actes oficials i reunions quan hi siguin convocats per raó de la seva responsabilitat en el centre.\nRebre el tracte i la consideració que mereixen en el si de la comunitat educativa per raó de la funció que hi realitzen, i presentar peticions o recursos a l'òrgan unipersonal o col·legiat que correspongui a cada cas.\nSer respectats en llurs conviccions i creences personals.\nEls professors respectaran el caràcter propi del centre i col·laboraran a fer-lo realitat en col·laboració amb l’equip directiu i els pares d'alumnes, d'acord amb el que estableix aquest reglament.\nEn particular, els deures dels professors són els següents:\nLa programació i l’ensenyament de les àrees i matèries que tinguin encomanades, d’acord amb el projecte educatiu del centre.\nL’avaluació del procés d’aprenentatge dels alumnes tenint en compte llur situació personal i atenent a la diversitat de necessitats segons l’etapa educativa que estiguin cursant, i també l’avaluació dels processos d’ensenyament.\nL’orientació educativa, acadèmica i professional dels alumnes, en col·laboració, si escau, amb els serveis i departaments especialitzats.\nLa participació en les activitats educatives complementàries programades d’acord amb el projecte educatiu del centre.\nLa contribució en la creació d’un clima de respecte, tolerància, participació i llibertat, per tal de fomentar en els alumnes els valors de la ciutadania democràtica.\nLa informació periòdica a les famílies sobre el procés d’aprenentatge dels seus fills, i l’orientació amb vista a la seva col·laboració en aquest procés.\nLa coordinació de les activitats docents, de gestió i de direcció que les siguin encomanades, i la participació en l’activitat general del centre.\nLa participació en els plans d’avaluació que el Departament d’Ensenyament o el centre determinin.\nLa investigació, l’experimentació i la millora contínua dels processos d’ensenyament.\nMantenir una actitud de respecte i comprensió en el tracte amb els alumnes i els companys de claustre, bo i respectant les conviccions i creences de cadascú.\nParticipar activament en les reunions de l'equip de professors de cicle i del claustre, en les sessions d'avaluació i en els treballs de formació permanent programats per la direcció del centre.\nEn la mesura de les seves possibilitats, acceptar les responsabilitats que la direcció els proposi perquè així sembla adient per a l'organització interna del centre.\nEl Director del centre, el cap d’estudis i els coordinadors d’especialitat vetllaran pel compliment de les obligacions dels professors en la seva acció docent. En cas de faltes reiterades, en donaran l'oportuna informació al titular del centre per tal que prengui les decisions que consideri adients en cada cas, d'acord amb la legislació vigent.\nLa participació dels professors en la vida de l'escola es realitza sobretot mitjançant l'acció docent que realitzen, el treball en els equips de cicle i en els departaments didàctics, i l'exercici de la funció tutorial.\nLa participació dels professors en el govern i la gestió del centre té lloc a través del claustre, el consell escolar i l'exercici de les funcions assignades als altres òrgans de govern i de coordinació unipersonals i col·legiats en què intervenen.\nEls professors que han de formar part del Consell Escolar són elegits pels seus companys de claustre en sessió convocada a l'efecte pel director del centre.\nTots els professors tenen dret a votar a tots els candidats,\nSi no hi ha candidats, tots els professors passen a ser-ho del seu sector.\nELS PARES I MARES D'ALUMNES\nEls drets dels pares i mares d'alumnes, com a membres de la comunitat educativa, són els següents:\nQue llurs fills rebin educació integral d’acord amb les finalitats establertes en la Constitució, l’Estatut d’Autonomia de Catalunya i les lleis vigents, tal com està definida en el carácter propi del centre i, en concret, un ensenyament d'acord amb el projecte curricular del nivell que correspongui.\nConèixer el funcionament del centre i la manera com s'apliquen els seus projectes curriculars, i rebre información periòdica sobre el progrés de llurs fills, tant en els aspectos acadèmics com en la seva maduració afectiva, social i religiosa.\nMantenir relació amb els tutors i professors, en ordre a promoure conjuntament la formació integral dels alumnes d'acord amb el que estableix el present reglament, i ser escoltats en l’adopció de les decisions que afectin l’orientació acadèmica i professional dels seus fills.\nParticipar en el control i la gestió del centre mitjançant els seus representants en el consell escolar.\nTenir reunions en el centre per tractar assumptes relacionats amb l'educació de llurs fills, prèvia autorització del titular del centre.\nPresentar propostes o recursos a l'òrgan de govern unipersonal o col·legiat que correspongui en cada cas.\nEls deures dels pares i mares dels alumnes són els següents:\nMantenir relació amb els tutors de llurs fills i donar-los la informació que sol·licitin en ordre a assegurar la deguda orientació del procés educatiu.\nAdoptar les mesures necessàries, o bé sol·licitar l’ajut corresponent en cas de dificultat, per tal que els seus fills puguin cursar els ensenyaments i assistir regularment a classe.\nConèixer i respectar el model educatiu del Centre tan com està definit en el caràcter propi i les normes contingudes en el present reglament.\nDonar suport a l’evolució del procés educatiu dels seus fills i a les decisions de la direcció i del consell escolar del centre en el marc de les competències respectives, i expressar així la seva corresponsabilitat en la gestió del centre.\nConèixer i respectar les normes establertes pel Centre i les orientacions educatives del professorat.\nFomentar el respecte per tots els components de la comunitat educativa.\nLa participació dels pares i mares d'alumnes en el govern del centre es realitza mitjançant els seus representants en el consell escolar.\nL'elecció de quatre representants dels pares i mares d'alumnes en el consell escolar es realitza prèvia convocatòria del titular del centre.\nL'elecció és directa, nominal i secreta. Tots els pares i mares dels alumnes tenen dret a vot.\nCada pare i mare només té dret a votar a un candidat.\nEl personal d’administració i serveis forma part de la comunitat educativa i col·labora en el treball escolar mitjançant la realització de les tasques encomanades a cadascú.\nEl personal d’administració i serveis és nomenat i cessat pel titular del centre, i realitza el seu treball en dependència del mateix titular, del director o de l’administrador, segons els casos.\nRebre la remuneració econòmica adient segons la funció que realitza en cada cas i d’acord amb el conveni vigent, i tenir estabilitat i seguretat en el treball.\nReunir-se en el centre prèvia autorització del titular, respectant el normal desenvolupament de les activitats educatives i d’acord amb les corresponents responsabilitats laborals.\nParticipar en la vida i la gestió de l’escola d’acord amb el que estableix el present reglament.\nUn membre del personal d’administració i serveis, elegit pels seus companys, forma part del consell escolar del centre.\nRealitzar les tasques que li siguin encomanades en el marc de les condicions estipulades en el contracte de treball.\nLa participació del personal d'administració i serveis en el govern i gestió del centre té lloc a través d'un representant en el consell escolar, d'acord amb la legislació vigent.\nEl procés d'elecció del representant en el consell escolar será coordinat pel titular del centre, i podran participar-hi totes les persones que col·laboren en l'escola en tasques no docents.\nL'elecció serà directa, nominal i secreta, i la persona que obtingui més vots serà la designada per a formar part del consell escolar.\nLa regulació de la convivència és una necessitat del centre quan, a partir dels mecanismes d’adaptació mútua, no es resolen de forma satisfactòria els conflictes que de forma natural están presents en el Centre. El present capítol d’aquest reglament tracta sobre els mecanismes de resolució positiva de conflictes.\nLa mediació escolar és un mètode de resolució de conflictes mitjançant la intervenció d’una tercera persona, amb formació especifica i imparcial, amb l’objecte d’ajudar les parts a obtenir per elles mateixes un acord satisfactori.\nLa regulació de la convivència es basarà en els següents principis:\nPrincipi de col·laboració: En les solucions es buscarà sempre que totes les parts del conflicte se sentin guanyadores (jo guanyo, tu guanyes).\nPrincipi de reconciliació: Les solucions inclouran sempre mesures que facilitin la millora de les relacions deteriorades entre les parts del conflicte.\nPrincipi de reconstrucció: Les solucions inclouran mesures a fi de reparar el dany causat.\nPrincipi de prevenció: En l’anàlisi es tindrà en compte si existeixen mesures organitzatives i generals que serveixin per a disminuir l’aparició del conflictes i que no arribin a una fase de confrontació greu.\nPrincipi de participació: En la solució es fomentarà la participación de totes les parts.\nPrincipi de resolució: Es comprovarà periòdicament que el conflicte està resolt.\nPrincipi de respecte dels deures de tots els membres de la comunitat educativa. Les solucions es desenvoluparan en el marc del respecte als drets de tots.\nLa voluntarietat, segons la qual les persones implicades en el conflicte són lliures d'acollir-se o no a la mediació, i també de desistir-ne en qualsevol moment del procés.\nLa imparcialitat de la persona mediadora que ha d'ajudar els participants a assolir l'acord pertinent sense imposar cap solución ni mesura concreta ni prendre-hi part. La persona mediadora no pot tenir cap relació directa amb els fets que han originat el conflicte.\nEl caràcter personalíssim, que suposa que les persones que prenen part en el procés de mediació han d'assistir personalment a les reunions de mediació, sense que es puguin valer de representants o intermediaris.\nEs pot oferir la mediació com a estratègia de reparació o dereconciliació, un cop aplicada una mesura correctora o una sanció, per tal de restablir la confiança entre les persones i proporcionar nous elements de resposta en situacions semblants que es puguin produir.\nEl procés de mediació es pot iniciar a instància de qualsevol alumne o alumna, per tal d'aclarir la situació i evitar la possible intensificació del conflicte, o per oferiment del centre, un cop detectada una conducta contrària o greument perjudicial per a la convivencia.\nEn aquest cas, s'atura provisionalment el procediment sancionador, s'interrompen les mesures perscriptives previstes en tals casos.\nSi la demanda sorgeix de l'alumnat, el procés de mediació será gestionat, a petició d'aquest, per persones de la comunitat educativa prèviament acreditades com a mediadors o mediadores.\nSi el procés s'inicia per l'acceptació de l'oferiment de mediació fet pel centre, el director o la directora ha de proposar, en el termini màxim de dos dies hàbils, una persona mediadora, d'entre els pares, mares, personal docent i personal d'administració i serveis del centre, que disposin de formació adequada per conduir el procés de mediació.\nSi el procés de mediació finalitza sense acord, o si s'incompleixen els pactes de reparació per causes imputables a l'alumne o l'alumna o als seus pares, la persona mediadora ho ha de comunicar al director o directora del centre per tal d'iniciar l'aplicació de mesures correctores o el procediment sancionador corresponent. Si el procés de mediació es duia a terme un cop iniciat un procediment sancionador, el director o la directora del centre ordenarà la continuació del procediment sancionador corresponent.\nQuan no es pugui arribar a un acord de mediació perquè la persona perjudicada no accepti la mediació, les disculpes de l'alumne o l'alumna o el compromís de reparació ofert, o quan el compromís de reparació acordat no es pugui dur a terme per causes alienes a la voluntat de l'alumne o l'alumna, aquesta actitud ha de ser considerada com a circumstància que pot disminuir la gravetat de la seva actuació.\nTots els membres de la comunitat educativa del Centre d’Estudis Joan Maragall posen a disposició del l’alumnat la seva actitud d’entrega i suport per tal de col·laborar eficaçment en la seva formació integral.\nLes normes de convivència són la pauta que observarem en la nostra vida diària escolar per fer-nos més fàcil les relacions i facilitar-nos el creixement en valors. Aquest és el sentit d’aquesta normativa, que hauria de tenir en el diàleg la premisa essencial de la convivència i permetre’ns viure la vida escolar harmònicament.\nNORMES DE CONVIVÈNCIA DEL CENTRE\nRespecte als membres de la comunitat educativa.\nCal que tots siguem respectuosos, ens ajudem i col·laborem conjuntament.\nCal que tinguem amb tothom una relació amistosa.\nCal que tots treballem amb interès, ens esforcem per fer-ho bé I desenvolupem les nostres pròpies capacitats.\nCal que utilitzem un vocabulari correcte i ens comportem educadament.\nÚs i conservació de material, mobiliari i instal·lacions. Cal respectar el material comú i el d’altres companys.\nS’ha de fer un bon ús del mobiliari i tenir cura de totes les dependències i espais del centre.\nNo és permès de pintar, ratllar, escriure o embrutar les taules, parets, passadissos, portes...\nEn cas de desperfecte per negligència o ús indegut de material, mobiliari o instal·lacions, el causant o causants hauran de reparar el dany o respondre econòmicament de la seva reparació.\nPuntualitat i assistència al centre.\nÉs obligatori assistir a classe i a les activitats programades i presentar el justificant corresponent en cas d’absència.\nEn cas d’absència en una activitat d’avaluació, l’alumne podrà realitzar la prova el dia que es determini pel, professsor , caldrà portar el justificant mèdic o el de l’organisme oficial que correspongui; en cas contrari l’examen quedarà avaluat amb la nota mínima.\nSi no hi ha una causa justificada, no es recolliran treballs que es presentin fora del termini indicat.\nÉs obligatori assistir amb puntualitat a totes les classes, justificant els retards i les sortides abans d’hora.\nLes sortides o entrades de classe per visita mèdica o altres motius s’hauran d’ajustar, si és possible, als canvis d’hora o a l’esbarjo.\nLes portes d’entrada al centre s’obriran deu minuts abans de l’inici de les classes i es tancarà amb puntualitat. Un cop iniciades les classes, els alumnes hauran de demanar al profesor incorporar-se a l’aula.\nMaterial educatiu i equipament escolar.\nEls alumnes hauran de portar el material necessari, que sigui el recomanat pel professor, per treballar les activitats de cada dia.\nEl material escolar (agenda, carpetes, llibres, llibretes...) ha d’estar en perfectes condicions, sense pintades, dibuixos ni adhesius.\nL’agenda és d’ús obligatori.\nOrdre i treball.\nEls alumnes han de fer cas immediat dels advertiments dels professors i del personal no docent del centre.\nNo es pot interrompre el normal funcionament de les classes amb actituds incorrectes.\nQuan els alumnes es desplacin d’una classe a una altra ho faran en ordre, tot procurant de guardar el màxim silenci.\nCal baixar les escales i caminar pels passadissos sense cridar.\nLa indumentària dels alumnes ha de ser l’apropiada per assistir a un centre educatiu.\nNo es pot sortir de les aules sense el permís del professor.\nDins de l’escola està prohibit fumar i menjar xiclets, pipes i d’altres productes similars.\nEls entrepans de l’esmorzar es menjaran només al pati.\nQuan els pares hagin de comunicar una incidència hauran de seguir el següent protocol: primer parlar amb el tutor (o amb el professor de l’àrea que correspongui); si no es pot resoldre, parlar amb el coordinador de l’especialitat i, a continuació amb el cap d’estudis, i finalment, si cal, amb el director.\nEl vehicle de comunicació escola-família és e-mail, teléfon o l’agenda de l’estudiant.\nLes entrevistes sol·licitades pels pares o pels tutors/professors s’han de concertar per mail, telèfon o agenda escolar.\nTots els membres de la Comunitat educativa (professors, tutors, caps d’estudis i direcció) tenen el seu horari d’atenció als pares; cal respectar les hores de visita en la mida del possible.\nEls professors/pares han de comunicar qualsevol incidència a través de l’agenda o email i els pares/professors han de deixar constància escrita d’aquests comunicats per constatar que estan assabentats.\nCal que les famílies s’impliquin en el procés d’ensenyament-aprenentatge del seus fills. Les reunions amb les famílies seran un instrument molt valuós per vetllar i conèixer les tasques que l’alumne ha de fer i poder ajudar-lo a aconseguir el seu objectiu acadèmic.\nEl personal de la comunitat educativa no podrá administrar cap tipus de fàrmac a l’alumnat del centre.\nEls alumnes que estan malalts no poden assistir a classe, pel bé de la salut de tots els membres de l’escola.\nEstà prohibit fumar dins del recinte escolar que inclou tant l’edifici com el pati, tant en horari lectiu com no lectiu.\nSortides escolars i actes culturals.\nTotes les sortides curriculars i de tutoria i actes culturals tenen un caràcter obligatori. Formen part de la formació dels alumnes.\nQuan el preu està contractat per a tot el grup (autocar, teatre...) no es farà cap descompte ni retorn d’imports als alumnes que no hi assisteixin.\nÚs d’aparells electrònics.\nNo és permès l’ús de telèfons mòbils ni d’aparells electrònics dins del recinte escolar per part dels alumnes. L’ús incorrecte d’aquest material ocasionarà una mesura correctora per a l’alumne i l’aparell es requisarà.\nEls objectes que es troben perduts dins del recinte escolar són guardats a recepció.\nEls alumnes els poden retirar diàriament demanant-los a la Recepció.\nEl Centre no es fa responsable de la pèrdua o deteriorament d’objectes personals.\nNORMES PER AL PERSONAL DEL CENTRE\nEl personal del Centre respectarà les següents normes d’organització i funcionament:\nAssistir amb la màxima puntualitat a les classes.\nAssistir amb la màxima puntualitat a les reunions del professorat.\nJustificar les absències laborals.\nVetllar per l’ordre de les aules, afavorir un bon ús del mobiliari i de totes les dependències i espais del Centre.\nVetllar perquè les classes quedin endreçades.\nFer complir i aplicar les normes de convivència dels alumnes i els acords de l’equip directiu, equips de professors i claustre.\nQualsevol membre del personal del Centre té el dret i el deure de fer advertiments puntuals i seriosos a l’alumne que estigui incomplint les normes del Centre i, si cal, ho comunicarà al tutor corresponent.\nFomentar actituds dialogants i la solució de problemes evitant l’expulsió dels alumnes de l’aula (si és estricament necessari l’expulsió será prudencial i de forma molt puntual).\nNo deixar sortir de l’aula cap alumne sense causa justificada.\nComplir les guàrdies del professorat afavorint l’ordre en el Centre.\nLliurar als alumnes les comunicacions del Centre.\nDesconnectar el telèfon mòbil quan s’estigui amb els alumnes o en una reunió. En cap cas se’n farà ús davant dels alumnes, excepte a les sortides escolars, en cas d’emergència.\nDeixar la documentació que es deriva de la seva activitat a disposició de la Direcció del Centre al final de cada curs.\nEl personal del Centre serà sempre respectuós i tolerant amb els seus companys de feina.\nEl personal mostrarà sempre una actitud de col·laboració envers la seva feina i el treball d’altri sigui quina sigui la seva funció i el seu càrrec.\nL’equip directiu del centre serà directament responsable de l'aplicació d'aquest reglament i de complementar-ne el contingut en aquells assumptes que requereixin una regulació més detallada.\nQuan s'escaigui, el titular del centre adaptarà el present reglament a les disposicions de l'autoritat educativa competent que impliquin canvis en l'articulat, i el revisarà periòdicament en ordre a garantir-ne l'adequació a les necessitats del centre. Els canvis que cregui oportú d'introduir en el reglament seran sotmesos a l'aprovació del consell escolar.\nEl present reglament ha estat aprovat pel Consell Escolar del Centre. Badalona, 18 de març de 2019\n*Els annexes i models de presentació es mostren a l'arxiu descarreable en format PDF\nNormes d'Organització i Funcionament del Centre 2020